‘Warcraft’ Suatu Ambisi Tinggi Yang Tidak Kesampaian

Franchise siri Warcraft bermula sejak tahun 1995 lagi dan siri ini mempunyai peminat dari seluruh dunia. Entah bagaimana Blizzard dan Universal Studio beranggapan ia adalah satu idea yang baik untuk menerjemahkan siri permainan video ini ke bentuk filem. Persoalan utama pastinya adakah filem ini dapat diterima oleh para gamers?

Warcraft (atau dikenali juga sebagai Warcraft: The Beginning) mengambil jalan cerita dari siri Warcraft yang pertama, Warcraft : Orcs and Humans. Dunia Orcs, Draenor kini sedang tenat. Gul’dan, orc yang paling berkuasa dengan kuasa magic ‘Fel’ telah menyatukan semua clans orcs dan membentuk satu pasukan askar dikenali sebagai Horde untuk menawan dunia manusia, Azeroth.

Mereka perlu melalui satu portal untuk ke Azeroth. Portal itu bernadikan nyawa dan banyak makhluk ditangkap oleh Gul’dan untuk menjadi korban nyawa untuk membuka portal itu. Setelah tiba di Azeroth mereka membina kawasan baru seperti yang berlaku di dalam permainan video. Durotan, ketua untuk clan Frostwolf berpendapat kuasa magic Fel Gul’dan adalah penyebab dunia Draenor tenat. Dan kuasa itu juga bakal memusnahkan Azeroth d masa akan datang.

Sir Anduin Lothar adalah ketua askar bagi kerajaan Stormwind. Bersama beliau adalah seorang ahli magik muda dikenali sebagai Khadgar yang mengetuai pertahanan di dunia manusia. Llane Wrynn, raja Stormwind mengerahkan Lothar dan Khadgar untuk bertemu Medivh, ahli magik yang hebat yang lebih dikenali sebagai The Guardian sebagai bantuan untuk menumpaskan pasukan Gul’dan.

Di dalam satu pertempuran, Medivh telah menggunakan kuasa magic fel untuk menumpaskan sekumpulan orc dan tanpa beliau sedari, magik fel itu perlahan-lahan mempengaruhi Medivh. Dalam misi untuk menumpaskan Gul’dan, Durotan secara senyap membuat perjumpaan rahsia bersama King Llane untuk berbincang cara untuk menumpaskan Gul’dan. Tetapi mereka diserang hendap oleh Blackhand, salah sorang ketua clan dari dunia orcs.

Dengan Medivh sudah dipengaruhi oleh magik fel dan Durotan kini dianggap pengkhianat, apakah yang akan terjadi kepada Azeroth? Adakah Gul’dan berjaya memanggil semua orcs untuk menawan Azeroth?

Terus terang saya bukanlah peminat permainan video Warcraft ini kerana di masa remaja dahulu, saya lebih suka bermain Command & Conquer dan juga Diablo. Jadi saya kurang familiar dengan permainan video ini tetapi pernah juga cuba bermain permainan video ini. Di sini saya tahu kenapa peminat tegar permainan video tidak menyukai filem ini.

Kalau dalam permainan video, naratif ceritanya adalah sangat teliti dan teratur berbanding dalam versi filem di mana plot filem ini agak melompat-lompat. Satu sebab kenapa susah untuk membuat filem yang best dari siri permainan video adalah kesusahan untuk menukar aspek interaktif pemain kepada penceritaan.

Dan peminat-peminat siri ini agak kecewa kerana tiadanya watak-watak seperti elf, troll pandaren, warrior, hunter, mage dan monk. Ini adalah kerana filem ini diadaptasikan dari siri asal Warcract dan bukannya World of Warcraft. World of Warcraft adalah permainan video online di mana anda boleh mengawal satu watak dan bertempur di dunia maya. Warcraft pula adalah permainan video di mana anda memerlukan strategi dengan membina bandar untuk anda menumpaskan pihak lawan. Di bawah adalah video permainan Warcraft yang pertama.

Peminat generasi muda lebih mengenali dan menggemari World Of Warcraft lebih dari permainan video Warcraft yang orginal. Jadi expectation mereka terhadap filem ini terus jatuh kerana mereka mengharapkan filem ini sama seperti dunia World Of Warcraft.

Tidak banyak filem yang dari siri permainan video yang berjaya diadaptasikan ke dalam filem. Kalau anda pernah tengok filem Street Fighter, anda tahu filem itu sangat gagal. Pengeluar filem merasakan ianya semudah mengeluarkan filem dari komik seperti yang dilakukan Marvel dan DC. Mereka silap kerana komik mempunyai jalan cerita yang teliti dan mereka hanya perlu adaptasikannya ke bentuk filem. Kalau permainan video pula, mereka cuma ada ‘rangka’ penceritaan permainan video itu sahaja tetapi tidak bahagian-bahagian kecil yang akan menjadikan sesuatu filem itu menarik.

Adakah filem Warcraft ini gagal? Laman review popular Rotten Tomatoes memberikan rating 24% untuk filem ini. Nak kata gagal tidak juga kerana filem ini sudah mendapat kutipan USD170 juta di seluruh dunia. Saya dapat rasakan walaupun orang mengata tentang filem ini, tapi mereka tetap tonton ini di pawagam. Franchise Warcraft ini sangat besar dan sebab itulah Blizzard dan Universal Pictures tetap meneruskan projek ini kerana mereka tahu filem ini tetap boleh pergi.

Bagi saya yang bukan peminat game Warcraft ini, saya merasakan filem ini saling tidak tumpah seperti Lord Of The Rings. Rancangan untuk menjadikan permainan video ini kepada filem sudah bermula sejak tahun 2006 lagi tetapi mereka tidak meneruskan projek itu kerana Blizzard beranggapan jalan cerita awal filem ini sangat sama seperti Lords Of The Rings. Cuma pada awal 2014 sahaja projek ini akhirnya memulakan pengambaran.

Menurut laporan, filem ini juga dilaporkan akan dipanjangkan menjadi sebuah trilogi. Disebabkan itu, filem ini lebih memfokuskan character development dan kurang dalam plot ceritanya yang sangat simple,straight forward dan cliche. Pembikinan filem sambungan untuk Warcraft: The Beginning ini semuanya terletak pada kutipan jualan akhir filem ini nanti.

Kalau ada sambungan nanti, agak kecewa kerana King Llane dan Durotan dan mati. Alamak tercerita spoiler pula siap yang mati. Tetapi cerita ini bakal menjadi menarik jika anak Durotan yang akan dibesarkan oleh manusia, bersama-sama manusia untuk berlawan dengan Orc. Itu cool. Untuk filem ini, saya beri 6/10 bintang kerana saya juga mempunyai high expectation untuk filem ini. Mungkin sebab saya membandingkan filem ini dengan trilogi Lord Of The Rings.

Filem ini boleh dikembangkan dengan lebih baik sebenarnya tetapi entahlah, terlampau cliche filem ini. Dalam siri yang akan datang, penerbit Warcraft perlu memanggil lebih ramai pelakon ternama Hollywood untuk menambah star power filem ini. Dapat panggil geng-geng Game Of Thrones pun sudah memadai.

Anda boleh lihat trailer filem ini di sini.


11 Perbezaan Orang Sibuk Dan Orang Produktif

Nota editor: Artikel ini asalnya dipublish di Lifehack.org dan di terjemahkan semula atas kebenaran daripada laman web asal.

1. Orang sibuk mahu dilihat sebagai orang yang mempunyai misi. Orang yang produktif mempunyai misi dalam hidup mereka

Orang sibuk menyembunyikan keraguan mereka dengan berlakon konfiden dalam setiap langkah.

Orang produktif tidak kisah apabila orang lain melihat keraguan dan kelemahan mereka dalam setiap langkah kerana mereka sangat ‘clear’ dengan destinasi mereka.

2. Orang sibuk ada banyak keutamaan. Orang produktif ada beberapa sahaja keutamaan.

Di dunia ini tiada seorang pun yang terlampau sibuk. Sekiranya mereka perduli akan sesuatu perkara mereka akan cari masa untuknya. Seandainya anda ada 3 keutamaan, maka anda ada keutamaan. Sekiranya anda ada 30 keutamaan, anda serabut.

Prinsip pareto mengatakan 80% yang anda dapat datang daripada 20% tindakan dan aktiviti anda. Henry Ford membina kekayaan bukan dengan membina kereta yang lebih baik, tapi membina sistem yang lebih baik untuk membuat kereta. Orang sibuk cuba membuat kereta yang lebih baik, orang produktif membangunkan sistem yang lebih baik untuk membuat kereta.

3. Orang sibuk selalu cakap ‘yes’. Orang produktif akan cakap ‘no’ terlebih dahulu.

Definisi salah satu integriti Warren Buffet: “Katakan tidak kepada semua perkara”.

Seandainya anda tidak berkata ‘tidak’ kepada kebanyakkan perkara, anda sedang terjun ke dalam beribu ribu perkara yang melibatkan prioriti orang lain. Integriti adalah jelas terhadap nilai nilai yang anda bawa. Dan masa anda akan digunakan terhadap nilai nilai tersebut.

4. Orang sibuk fokus kepada tindakan. Orang produktif fokus kepada kejelasan sebelum bertindak.

Untuk fokus terhadap 20% aktiviti, anda perlu mendapatkan kejelasan tentang apa anda bakal dapat daripada aktiviti aktiviti itu. Sumber paling baik untuk memberi panduan ialah pengalaman diri sendiri. Ambil sedikit masa setiap hari untuk lihat semula apa yang telah anda buat, apa yang menjadi, apa yang tidak berhasil dan apa yang memberi inspirasi kepada anda.

5. Orang sibuk buka semua pintu. Orang produktif tutup semua pintu.

Sebagai orang muda bagus untuk beri peluang kepada diri sendiri kepada beberapa peluang. Bagus untuk pergi travel, belajar bahas baru, mendaki gunung, pergi universiti, bekerja dalam startup, hidup di negara lain.

Walau bagaimanapun, sampai satu masa kita perlu lepaskan semua dan fokus. Sekiranya matlamat saya tahun ini untuk membina syarikat Vocket – Syarikat Vocket akan siap pada penghujung tahun ini. Sekiranya matlamat saya tahun ini untuk bina syarikat Vocket, belajar Spanish, travel ke 10 negara, pergi semua jemputan berbuka puasa…saya tidak akan berjaya bina syarikat Vocket.

6. Orang sibuk bercakap tentang bertapa sibuknya mereka.Orang produktif membiarkan hasil kerja mereka bercakap.

Stephen King berkata: “Seorang penulis ialah seorang pengeluar perkataan. Hasilkan perkataan: anda seorang penulis. Tidak menghasilkan perkataan: anda bukan seorang penulis”.

Bercakap tentang menulis tidak sama dengan menulis. Penulis yang menghasilkan buku tidak bercakap tentang buku mereka seterusnya. Mereka fokus menghasilkan buku. Saya kurang berminat dengan apa yang orang beritahu tentang perkara yang mereka bakal lakukan. Saya selalu tanya apakah hasil kerja mereka yang lepas – kerana itu satu satunya petunjuk yang baik untuk menentukan hasil di masa hadapan.

Berasa produktif tidak sama dengan menjadi produktif. Sebagai contoh, saya berasa produktif apabila bermain bola sepak. Saya rasa kurang produktif apabila menghasilkan artikel yang membantu memberi inspirasi kepada orang ramai.

7. Orang sibuk bercakap tentang bertapa sedikit dan terhad masa yang mereka ada. Orang produktif mencari masa untuk sesuatu yang penting.

Apa saja masa yang kita beri alasan adalah masa yang kita tak gunakan untuk bertindak. Sekiranya anda mengizinkan diri anda membiasakan diri dengan alasan, anda akan semakin bagus memberi alasan. Orang produktif tidak menggunakan masa sebagai alasan. Tindakan mereka bergantung kepada sama ada dapat menyokong nilai nilai dan misi yang dibawa atau sebaliknya. Sekiranya tidak, mereka tidak akan melakukannya walaupun mereka mempunyai satu hari masa lapang.

Pepatah Irish berkata: ” Lebih baik melakukan sesuatu daripada tidak melakukan apa apa”.

Kadang kadang, lebih baik tidak melakukan apa apa yang tidak menyumbang kepada memberi nilai yang tinggi. Duduk diam.

8. Orang sibuk membuat banyak perkara pada sesuatu masa (multitask). Orang produktif fokus.

Apakah anda tahu tentang teknk Pomodoro? Ia sangat efektif tapi susah. Kenal pasti satu tugas (sebagi contoh, menulis satu post). Setkan timer selama 20 minit bekerja. Lakukan tugas tersebut sehingga masa berbunyi.

Sebarang gangguan (cek emel, minum air, pergi tandas) anda perlu reset timer semula. Berapa banyak pomodoro yang anda boleh lengkapkan dalam satu hari?

9. Orang sibuk respon emel dengan pantas. Orang produktif ambil masa untuk respon.

Emel adalah salah satu perkara dalam senarai prioriti. Masalahnya, ia adalah prioriti orang lain, bukan anda punya. Sekiranya anda respon kepada setiap emel, anda sedang membahagikan kehidupan anda kepada beribu ribu perkara kecil yang menjadi prioriti orang lain.

Ada 3 pilihan apabila anda mahu semak inbox emel anda: Delete, Balas, Baca kemudian.

10. Orang sibuk mahu orang lain juga sibuk. Orang produktif mahu orang lain efektif.

Pengurus yang sibuk mengukur jumlah jam sesuatu aktiviti. Pengurus yang produktif mengukur hasil atau output. Pengurus sibuk akan kecewa melihat orang lain relax, melihat mereka seperti ada banyak masa, melihat mereka seperti sedang enjoy. Pengurus produktif suka melihat orang lain enjoy kerja mereka, suka mencipta suasana yang membolehkan orang lain melakukan kerja dengan cemerlang.

Orang sibuk ialah orang yang selalu kecewa. Mereka mahu dinilai dengan kesungguhan mereka, bukan hasil.

Pepatah hindu berkata: “Kita ada hak terhadap pekerja kita, tapi bukan hasil kerja pekerja kita”.

Kita mempunyai hak untuk enjoy menjadi orang yang cemerlang dalam kerja kita, tapi tiada hak untuk enjoy dengan kereta, rumah, dan wang hasil daripada mana mana kerja kerja yang bagus. Produktiviti adalah menghargai sebuah perjalanan menuju kejayaan.

11. Orang sibuk bercakap tentang bagaimana mereka akan berubah. Orang produktif melakukan perubahan tersebut.

Pelari jarak jauh, Kilian Jornet tidak menghabiskan banyak masa bercakap tentang apa yang dia akan lakukan. Dia bercakap tentang apa yang dia dah buat, apa yang dia sudah belajar dan apa yang memberi inspirasi kepadanya.

Luangkan masa yang sedikit bercakap tentang apa yang anda mahu lakukan dan dedikasikan masa selebihnya melakukan langkah pertama. Apakah yang anda boleh lakukan sekarang tanpa perlu izin orang lain? Apakah yang anda boleh buat dengan sumber, ilmu dan sokongan yang anda sekarang? Lakukan yang itu. Berhenti bercakap dan mula lakukannya.

Kita dilahirkan dengan potensi yang luar biasa. Pada umur 20, menerima kata kata daripada seseorang yang anda mempunyai banyak potensi merupakan satu pujian yang bagus. Pada umur 30, ianya masih ok. Pada umur 40, pujian bertukar menjadi hinaan. Pada umur 60, memberi tahu seseorang itu mempunyai banyak potensi merupakan satu penghinaan yang kejam kerana mereka telah membazirkan masa.

Jangan sia siakan potensi anda. Cipta sesuatu yang berguna. Pada masa yang sama dapat memberi anda hasil dan pulangan.

LIKE dan FOLLOW Vocket di Facebook serta Instagram


Anda Pasti Akan Tonton Hingga Tamat Iklan ‘Bianco Shoes’ Ini

Greatest love story ever told. Itu yang berjaya diketengahkan oleh Bianco Shoes dalam iklan terbaru mereka. Macam filem 500 Days Of Summer pun ada.

Iklan yang juga boleh dikategorikan sebagai filem pendek ini mengisahkan seorang lelaki dan wanita yang cuma hanya bertemu dalam lif. Walaupun mereka seperti suka antara satu sama yang lain, kedua-dua mereka tidak berani untuk mula bersembang.

Produk Bianco Shoes juga diletakkan dengan bersahaja sepanjang filem ini dan ternyata strategi mereka berjaya. Iklan ini sudah mencatat tontonan lebih 1 juta views di YouTube dan dikongsi lebih 10,000 kali di Facebook.

Bianco Shoes kini semakin dikenali kerana iklan ini. Anda pasti pernah berdepan dengan situasi ini sebelum ini. Ingat, kalau dah suka tegur sahaja.


Warga Asing Jalankan Perniagaan Car Wash Dan Gunting Rambut Secara Haram Digempur DBKL

Dewan Bandaraya Kuala Lumpur (DBKL) telah mengempur dua premis yang dijalankan tanpa kebenaran di sekitar Kuala Lumpur pada 23 Jun 2020.

DBKL dalam satu kenyataan di laman Facebook telah mendakwa bahawa dua tindakan telah dilaksanakan di kawasan Parlimen Setiawangsa pada hari ini.

Tindakan pertama adalah melibatkan kedai Gunting Rambut Abang Din yang telah dijalankan oleh lelaki warganegara Bangladesh. Kedai yang terletak di Jalan Jalan 27/56 , Keramat Wangsa, Setiawangsa itu juga telah didapati berjalan dengan tidak mempunyai lesen yang sah.

DBKL telah mengambil tindakan di bawah seksyen 101(1)(v) Akta Kerajaan Tempatan 1976 dengan menutup dan menyita kedai tersebut dengan serta merta.

Bagi tindakan kedua pula adalah melibatkan kedai Car Wash yang terletak di Jalan 27/56,  Keramat Wangsa, Setiawangsa yang dijalankan oleh lelaki warganegara Bangladesh. Lebih teruk lagi, dia dikatakan tidak memberi kerjasama dan bertindak melarikan diri ketika DBKL datang untuk membuat pemeriksaan.

Premis tersebut telah di ambil tindakan ditutup serta merta (sealed) dan sita di bawah seksyen 101(1)(v) Akta Kerajaan Tempatan 1976.

Terdahulu, warga asing telah didakwa melempar objek kepada pihak berkuasa yang bertugas untuk menjaga keselamatan semasa PKPD, klik pautan di bawah untuk membaca.

Tidak Puas Hati Kena PKPD, Warga Asing Didakwa Lempar Objek Kepada Petugas Keselamatan

Warga Tempatan Dalang Disebalik Sindiket Pemalsuan Dokumen Ujian Saringan COVID-19 Untuk Warga Asing

ATM Nafi Tentera Perlu Pakai ‘Helmet’ Elak Air Kencing Warga Asing


Warga Asing Keluar Kenyataan Tidak Tepat Boleh Dibatalkan Pas Imigresen Dan Diminta Tinggalkan Negara

Warga asing yang didapati mengeluarkan sebarang kenyataan tidak tepat atau berniat memburukkan Malaysia boleh dibatalkan pas imigresen mereka selain diminta meninggalkan negara ini dengan serta merta.

Itulah penjelasan daripada Ketua Pengarah Imigresen Datuk Khairul Dzaimee Daud ketika diminta mengulas dokumentari Locked Up in Malaysia’s Lockdown yang diterbitkan Al Jazeera sebelum ini.

Dokumentari yang tular itu sejak beberapa hari ini memaparkan situasi penahanan warga asing dalam negara ketika operasi kawalan berkait COVID-19 sebelum ini menerima reaksi negatif daripada netizen dengan rata-rata berpendapat ianya adalah tidak tepat.

Ia juga turut menerima respons daripada Menteri Kanan Kluster Pertahanan Ismail Sabri Yaakob yang menjelaskan laporan tersebut sebagai tidak benar dan mengelirukan.

Justeru itu, Datuk Khairul Dzaimee Daud justeru mengingatkan pemegang pas jangka panjang agar lebih berhati-hati dalam mengeluarkan kenyataan mengenai negara ini.

“Mereka berdepan risiko pembatalan pas dan akan diminta meninggalkan negara ini serta-merta, jika kenyataan berkenaan tidak tepat dan bertujuan memburuk-burukkan imej Malaysia,” katanya kepada Bernama seperti dipetik Harian Metro pada semalam.

Mengulas mengenai dokumentari tersebut juga, Khairul berpendapat ianya adalah tidak benar kerana tidak mengambil kira fakta sebenar.

Ini katanya kerana daripada lebih 3,000 warga asing yang diperiksa hanya seramai 586 orang sahaja yang ditahan untuk siasatan lanjut.

Malah tindakan mereka juga memberi rawatan percuma kepada 773 warga asing yang didapati positif Covid-19 di Depot Tahanan Imigresen (DTI) turut menerima penghargaan daripada kedutaan asing.

Dokumentari Al Jazeera yang dimuat naik sejak tiga hari lalu itu menerima kecaman daripada netizen kerana kebanyakan fakta dikatakan tidak tepat. Baca mengenainya di pautan di bawah.

Laporan Salah Al Jazeera Bangkitkan Kemarahan Rakyat Malaysia

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI


Warga Asing Menetap Di Malaysia Bakal Terima Vaksin COVID-19 Secara Percuma

Vaksin COVID-19 bakal diberikan secara percuma kepada seluruh warga asing yang menetap di negara Malaysia.

Perkara itu diumumkan melalui satu kenyataan oleh Jawatankuasa Khas Jaminan Akses Bekalan Vaksin COVID-19 (JKJAV) yang dikongsikan oleh Menteri Sains, Teknologi dan Inovasi, Khairy Jamaluddin Abu Bakar di laman Twitter beliau.

“Kabinet telah memutuskan bahawa warga asing yang tinggal di Malaysia akan menerima vaksin COVID-19 secara percuma di bawah Program Imunisasi Nasional.

“Ini akan merangkumi diplomat, ekspatriat, pelajar, pasangan suami isteri serta anak yang berstatus warga asing, pekerja asing serta individu yang mempunyai kad Pesuruhjaya Tinggi Bangsa-Bangsa Bersatu untuk Pelarian (UNHCR),” jelas beliau.

Cabinet has decided that foreign citizens residing in Malaysia will receive COVID-19 vaccines free under the National Immunisation Programme. This will include diplomats, expatriates, students, foreign spouses & children, foreign workers & UNHCR card holders. pic.twitter.com/jWiZb3nIQ4

— Khairy Jamaluddin 🇲🇾🌺 (@Khairykj) February 11, 2021

Selari dengan tema Program Imunisasi COVID-19 Kebangsaan iaitu ‘Lindung Diri, Lindung Semua’ serta menerusi pendekatan ‘tiada yang selamat, sehingga semua adalah selamat’, keputusan pemberian vaksin secara percuma kepada golongan itu dibuat selepas mengambil kira beberapa faktor.

Antara faktor tersebut ialah persekitaran selamat serta bebas COVID-19 boleh dicapai apabila seramai mungkin penduduk Malaysia diberikan vaksin. Selain itu, pemberian vaksin merupakan salah satu langkah berperikemanusiaan dalam tempoh pandemik ini.

Menurut kenyataan tersebut, selain faktor kos rawatan dan kuarantin pesakit COVID-19 yang tinggi akibat daripada jangkitan kluster pekerja asing, mereka juga sudah menjadi sebahagian daripada komuniti masyarakat dan turut menyumbang kepada ekonomi negara.

Tambahan lagi, mesyuarat kabinet turut mengambil kira layanan sebahagian negara luar yang turut memberikan vaksin kepada warganegara Malaysia yang berada di negara mereka.

Keputusan pemberian vaksin secara percuma itu juga dibuat memandangkan bekalan vaksin COVID-19 yang diperolehi Malaysia mencukupi serta melebihi jumlah rakyat Malaysia yang layak menerimanya.

Bagaimanapun, keutamaan pemberian vaksin COVID-19 adalah kepada warganegara Malaysia terlebih dahulu.

Ia juga selari dengan pendirian kerajaan bagi membentuk imuniti kelompok supaya dapat membendung pandemik COVID-19.

Di samping itu, JKJAV difahamkan akan berbincang secara lanjut mengenai kaedah pemberian vaksin secara menyeluruh kepada seluruh warga asing di Malaysia melalui kerajaan negeri, kedutaan asing serta agensi badan bukan kerajaan (NGO).

Baca perkongsian kami yang sebelum ini mengenai gelagat netizen Facebook yang tidak percaya kepada vaksin COVID-19 melalui pautan di bawah.

‘Tidak Mahu Dan Sila Cucuk Menteri Dahulu’- KJ Kongsi Gelagat Netizen Facebook Tidak Percaya Vaksin

Giliran Ulama Islam Pula Dakwa Vaksin COVID-19 Mampu Ubah Orang Jadi Gay

Ingin Memerangi Stigma Terhadap Vaksin, Pasangan Doktor Ini Adakan Pertandingan Pengucapan Awam


Warga Asing Rentas Negeri Jumpa Kawan Di Genting Hinglands Jadi Punca Kluster Genting

Seorang lelaki warganegara Bangladesh yang melintasi sempadan negeri untuk mengunjungi rakannya di Genting Highlands, Pahang, telah menjadi punca kepada lahirnya kluster Genting.

Ketua Pengarah Kesihatan, Dr Noor Hisham Abdullah, menyatakan bahawa warga asing terbabit adalah kes indeks kepada kluster Genting. Dia telah bertindak merentas negeri dari Selangor ke Genting Highlands untuk berjumpa rakannya sebelum menjangkiti mereka, lapor Awani.

Noor Hisham berkata, larangan di bawah perintah kawalan pergerakan diperketatkan (PKPD) telah dilaksanakan di Amber Court, Ria Apartment dan Rumah Kongsi Kg Semaut di Bentong.

Kumpulan itu dilaporkan telah dikesan di Kuala Lumpur dan Pahang pada 4 Disember, masing-masing melibatkan daerah Titiwangsa dan Bentong. Kes indeks (No. 66,878) disahkan positif pada 1 Disember melalui pemeriksaan tempat kerja.

Difahamkan, melalui laporan berita Buletin Utama, seramai 115 orang pesakit dari kluster genting telah dikuarantin dengan kawalan ketat di Stadium Tertutup Kompleks Sukan Pahang yang terletak di Kuantan bermula pada 10 December lalu.

Pada 9 Disember, kerajaan memutuskan untuk menguatkuasakan PKPD di tiga daerah di Bentong dari 10 hingga 23 Disember.

Terdahulu, tular warga asing bergelut dengan polis. Klik pautan di bawah untuk mengetahui kisah sebenar.

Tular Warga Asing Bergelut Dengan Polis, Ini Sebenarnya Yang Berlaku Sebelum Kejadian

Kantoi Mahu Bebaskan Warga Asing Yang Ditahan, Pegawai Imigresen Ditangkap Terima Rasuah RM22,000

Kes COVID-19 Warga Asing Naik Mendadak, Rakyat Malaysia Mahu Top Glove Bertanggungjawab


Warga Asing Rohingya Bawah Pengaruh Dadah Buat Kecoh, Masih ‘Layan’ Walau Direnjat Dan Disepak

Lambakan warga asing di negara ini dilihat berada di paras bahaya. Ini kerana pelbagai masalah boleh timbul berpunca daripada golongan ini.

Oktober lalu, kita digemparkan dengan satu penularan video rakaman yang menunjukan seorang warga asing dipercayai rakyat Bangladesh yang bertindak liar dan luar kawalan di depan rumah seorang wanita warga tempatan.

Semalam, tular pula satu rakaman video yang menunjukan seorang warga asing dipercayai etnik Rohingya yang bertindak ganas dan di luar kawalan di sebuah jalan di Bukit Bintang.

Kau tengok, bomba kena terajang. pic.twitter.com/YtFdyXz30z

— ₆⁶₆ SiD²³ ₆⁶₆ (@Tsgxy_) December 17, 2019

Menerusi video yang dimuat naik oleh @Tsgxy_, lelaki tersebut dilihat sedang memanjat tiang arah jalan dan menendang anggota bomba yang cuba membantunya. Lelaki warga asing itu dipercayai di bawah pengaruh dadah dan dikatakan membawa pisau ketika kejadian berlaku.

Dapat dilihat menerusi perkongsian tersebut, pihak polis terpaksa menggunakan alat renjatan elektrik atau taser untuk menahan lelaki itu.

Ni dia buat hal bulan lepas. Tengok tangan dia tu. pic.twitter.com/hsMpEoF0Qs

Difahamkan lelaki etnik Rohingya itu dilihat sering membuat kecoh di kawasan Bukit Bintang.

Rata-rata netizen yang melihat rakaman tersebut bersimpati melihat anggota bomba yang ditendang oleh penagih tersebut.

— K (@khairulabuzaman) December 17, 2019

Ada juga di antara netizen yang menzahirkan kebimbangan mereka akan masalah yang melibatkan warga asing ini.

Ye lah, dtg Malaysia buat perangai, pastu bikin masalah lagi, but i know, not all of them like that, but still they take it as granted smh

— ג'פרי (@jeffjuliuss) December 17, 2019

Teringat pulak suatu ketika dlu kita nk bg dia penempatan kt sini suruh hidup. Alih2, menyesal tk mogok 😒 ni lah org kata tak sedar dek untung

— ✨ شاهيراه شفرزين ✨ (@syirashafrazin) December 17, 2019

Hilang sabau aku tgk video dr dekat ni eh.. tgk rupa kesian tp bila dh perangai setan mcm ni, lebih baik hantar je la dia balik negara asal balik. Semak & bahaya

Terdahulu, seorang lelaki warga Bangladesh dilihat berkelakuan lucah dan cuba masuk ke dalam sebuah rumah wanita warga tempatan. Klik pautan di bawah untuk bacaan lanjut.

Cuba Masuk Rumah Wanita Tempatan, Netizen Kecam Kelakuan Lucah Warga Asing Ini

Warga Bangladesh Jana Pendapatan RM100,000 Sebulan Jual Barang Ciplak Di Malaysia


Warga Asing Tidak Pakai Pelitup Muka Di Bali, Dihukum ‘Push-Up’ Atau Bayar Denda RM30.00

Warga asing yang ditangkap tidak memakai pelitup muka di pulau peranginan Indonesia, Bali dikenakan hukuman yang lain daripada yang lain, iaitu push-up.

Rakaman video yang beredar di media sosial minggu ini menunjukkan warga asing dengan kemeja-T dan berseluar pendek dihukum melakukan senaman di tengah-tengah panas terik sambil pihak berkuasa berdiri di samping mereka.

Pihak berkuasa Bali mewajibkan semua orang yang berada di Indonesia untuk memakai pelitup muka ketika berada di tempat awam bagi membendung penyebarang wabak COVID-19 di Indonesia.

Namun, sebilangan besar warga asing baru-baru ini ditangkap tanpa memakai pelitup muka, kata pegawai keselamatan Gusti Agung Ketut Suryanegara.

Lebih daripada 70 orang membayar denda 100,000 rupiah (RM30.00), manakala sekitar 30 yang lain mengatakan mereka tidak mempunyai wang. Sebaliknya, mereka diperintahkan untuk melakukan push-up.

Mereka yang tidak memakai pelitup muka didenda sebanyak 50 push-up, sementara mereka yang tidak memakai pelitup muka dengan baik dihukum sebanyak 15 push-up.

“Pada awalnya, mereka akan mendakwa mereka tidak tahu tentang peraturan itu. Kemudian, mereka mengatakan bahawa mereka lupa atau pelitup muka itu basah atau rosak,” kata Suryanegara.

Sebilangan rakyat Indonesia di pulau itu, yang sebahagiannya adalah beragama Hindu di negara yang mempunyai majoriti penduduk Muslim juga dihukum dengan hukuman yang lain daripada yang lain.

Pihak berkuasa Bali juga telah memberi amaran bahawa warga asing yang melanggar peraturan COVID-19 akan dihalau dari negara itu, walaupun setakat hari ini, belum ada laporan mengenai warga asing yang dihantar pulang ke negara asal kerana gagal memakai pelitup muka.

Terdahulu, seorang lelaki ‘kantoi’ tipu isteri ke Pontianak naik pesawat Sriwijaya Air. Klik pautan di bawah untuk membaca.

Tipu Isteri Ke Pontianak Naik Pesawat Sriwajaya Air, Lelaki Ini Rupanya Ke Bali Dengan ‘Skandal’

Wanita Dari AS Dikecam Netizen Indonesia, Ajar Orang Salah Guna Visa Untuk Tinggal ‘Free’ Di Bali

Wanita AS Dihalau Oleh Kerajaan Indonesia Kerana Sebar ‘Ajaran’ LGBT Di Bali


Warga Bangladesh Jana Pendapatan RM100,000 Sebulan Jual Barang Ciplak Di Malaysia

Pasti anda pernah melihat warga Bangladesh menjual pakaian di ibu kota. Adakah anda tahu bahawa ada segelintir mereka sebenarnya bukan hanya menjadi pekerja untuk menjual tetapi mereka memiliki kedai tersebut?

Terbaharu, pihak pasukan pegawai Kementerian Perdagangan Dalam Negeri dan Hal Ehwal Pengguna (KPDNHEP) Putrajaya dan Selangor menyerbu empat premis perniagaan di Kenanga Wholesale City.

Hasil daripada pemeriksaan dilakukan, pihak KPDNHEP mendapati beberapa premis perniagaan di kawasan itu dimiliki warga asing Bangladesh dan mereka berniaga pakaian jenama terkemuka tiruan yang dipercayai diseludup dari luar negara dalam kuantiti besar.

Untuk pengetahuan anda, warga Bangladesh yang berhijrah ke Malaysia bekerja sebagai buruh kasar dan hanya berpendapatan kurang daripada RM1,000 sebulan tetapi kini berpendapatan RM100,000 sebulan hanya dengan jual barangan ciplak.

Kes ini akan disiasat mengikut Seksyen 8, Akta Perihal Dagangan 2011 kerana disyaki mendedah, membekal dan menyimpan barangan yang menggunakan cap dagang palsu.

Apa pandangan anda mengenai isu lambakan warga asing yang berjaya memiliki aset di negara kita? Adakah anda tahu bahawa warga China dan Bangladesh paling banyak beli rumah di Malaysia? Klik pautan di bawah untuk ketahui lebih lanjut.

Warga China Dan Bangladesh Paling Ramai Beli Rumah Di Malaysia

200,000 Graduan Di Malaysia Tidak Mempunyai Pekerjaan Ketika Ini

Insentif #MalaysiaKerja Diperkenalkan Tawar Peluang Pekerjaan Untuk Rakyat Malaysia


Warga China Berusia 33 Tahun Beli Hartanah Bernilai RM371 Juta Secara Tunai Di Itali

Seorang wanita warganegara China berusia 33 tahun telah membayar €80 juta (RM370 juta) secara tunai untuk sebuah hartanah 49 bilik dengan tiga pantai persendirian di pulau eksklusif Itali Sardinia, menurut akhbar tertua pulau itu, L’unione Sarda, lapor SCMP.

Pembeli itu dikenal pasti sebagai Nani Wang, dan namanya dilaporkan sama dengan bekas pengarah lembaga JD Health International, cabang penjagaan kesihatan gergasi e-dagang China JD.com.

Namanya didedahkan apabila juruwang mengesahkan tandatangan Nani pada nota pemindahan wang ke akaun bank Switzerland yang dipercayai milik penjual, Joseph Jack Setton, seorang warga Amerika, pada 18 April, lapor akhbar Sardinia.

JD Health tidak menjawab pertanyaan melalui e-mel oleh SCMP.

Ia adalah salah satu urus niaga hartanah terbesar oleh pembeli China sejak negara itu dilanda pandemik pada 2020.

Tahun lepas, seorang warga China membeli hartanah bernilai AS$2.3 bilion di Eropah, turun 18 peratus daripada AS$2.7 bilion pada 2020, menurut Real Capital Analytics, yang menjejaki urus niaga bernilai sekurang-kurangnya AS$10 juta.

Dari Januari hingga Mei tahun ini, pelaburan ini sudah mencecah AS$1.4 bilion, tambahnya.

Tolak penggunaan kapas hasil buruh paksa Muslim Uighur, China pilih untuk boikot Nike dan H&M. Rujuk pautan di bawah untuk membaca.

Tolak Penggunaan Kapas Hasil ‘Buruh Paksa’ Muslim Uighur, China Pilih Untuk Boikot Nike Dan H&M

Pertikaian Antara Malaysia Dan China, AS Kerah Dua Kapal Perang Ke Laut China Selatan


Warga China Dan Bangladesh Paling Ramai Beli Rumah Di Malaysia

Adakah anda sudah memiliki rumah anda sendiri tanpa perlu menyewa dengan orang lain? Untuk pengetahuan anda, ada perumahan yang dikhususkan untuk dibeli oleh warga asing.

Timbalan Menteri Perumahan dan Kerajaan Tempatan Datuk Raja Kamarul Bahrin Shah Raja Ahmad Baharuddin Shah, mendedahkan data yang diperolehi kepada umum mengenai pemilikan hartanah. Data tersebut dikumpulkan daripada tempoh 2007 hingga 2018 oleh pihak Kementerian Pelancongan Seni dan Budaya (MOTAC).

Menurut data yang diperolehi, jelas mengatakan bahawa jumlah unit rumah yang dimiliki oleh warga asing melalui program Malaysia Rumah Keduaku (MM2H) adalah sebanyak 4,499 unit rumah. Warga negara China merupakan yang paling banyak membeli rumah di Malaysia iaitu dengan 1,664 unit manakala Bangladesh dengan 250 unit.

Pada tahun 2002, program Malaysia Rumah Kedua diperkenalkan untuk menarik warga asing menetap di Malaysia, terutama mereka yang sudah bersara atau untuk tujuan perniagaan.

Menurut Awani, berdasarkan data Banci Penduduk dan Perumahan Malaysia 2010 oleh Jabatan Perangkaan Malaysia, sebanyak 106,197 isi rumah bukan warganegara memiliki unit perumahan di seluruh negara.

Jika warga asing banyak membeli rumah di Malaysia, bagaimana dengan nasib rakyat Malaysia yang masih belum mampu untuk memiliki rumah? Diharap lebih banyak perumahan mampu milik dihasilkan untuk penduduk Malaysia terutamanya di kawasan Lembah Klang.


Warga China Dipukul, Memandu Tanpa Lesen Di Malaysia Sehingga Sebabkan Kematian Penunggang Motosikal

Seorang jurutera berusia 52 tahun dari China yang memandu di Malaysia tanpa lesen memandu telah menyebabkan kemalangan sehingga membunuh seorang penunggang motosikal ketika membuat pusingan ‘U’ di kawasan larangan dekat persimpangan lampu isyarat.

Menurut Utusan Malaysia, Kejadian yang berlaku di lampu isyarat menghala dari Klang ke Banting di KM13 Lebuhraya Port Dickson telah menyebabkan pemandu warga China itu diseret keluar dari kereta dan dipukul, menyebabkan mukanya berlumuran darah sehingga beliau terpaksa berlutut dan memohon belas kasihan daripada orang ramai.

Menurut Polis Daerah Kuala Langat dalam satu kenyataan berkata cubaan mangsa berusia 33 tahun mengelak pemandu terbabit menyebabkan penunggang motosikal terjatuh sebelum digilis sebuah lori.

“Ini menyebabkan sebuah kereta Daihatsu Charade yang dipandu seorang lelaki berusia 51 tahun dari arah sama terpaksa masuk ke lorong kiri untuk mengelak daripada melanggar Hilux tersebut.

“Namun, pemandu Daihatsu Charade memasuki lorong berkenaan tanpa melihat dahulu keadaan lalu lintas di sebelah kiri, lantas mengakibatkan pelanggaran dengan motosikal yang ketika itu ditunggang dekat lorong berkenaan,” katanya dalam satu kenyataan

Pemandu terbabit difahamkan hanya mengalami luka ringan akibat dipukul oleh orang ramai. Dia juga telah diberikan saman di bawah Seksyen 26(1) Akta Pengangkutan Jalan (APJ) 1987 kerana tiada lesen memandu yang sah dan dia turut disiasat di bawah Seksyen 41(1) akta sama.


Anda Pasti Mahu Selamatkan Orang Tersayang Selepas Melihat Kesan Bahaya Rokok Ini

Bila sebut bab rokok sudah pasti membuatkan anda sebagai non-smoker merasakan rokok sekadar membazirkan wang dan masa. Apa yang lebih merisaukan adalah masalah kesihatan yang timbul akibat merokok akan menjadi serious jika tiada usaha untuk berhenti.

Mengikut statistik pada pada 2012, seramai 4.7juta rakyat malaysia yang merokok, sebuah peningkatan yang drastik dari tahun 2007 dimana hanya 3.1 juta yang merokok. Tidak kurang hebatnya dengan penyertaan golongan remaja dimana hampir 50 remaja sehari terlibat dengan tabiat merokok. Merokok bukan sahaja dapat merosakkan paru – paru individu seorang perokok, malah mereka yang berada di sekeliling perokok juga akan menerima kesan negatifnya.

Kali ini kami kongsikan gambar ini sebagai menunjukkan perbezaan antara paru – paru mereka yang merokok dan tidak merokok

p/s : Selamatkan orang tersayang, Anda mampu mengubahnya.


Warga China Ini Sanggup Bayar RM400,000 Untuk Beli MyKad Dan Pasport Malaysia

Kad pengenalan dan pasport merupakan cara paling mudah untuk mengenali identiti kewarganegaraan seseorang individu.

Terbaharu, seorang ahli perniagaan warga China membuat kenyataan bahawa beliau telah membayar sebanyak RM400,000 untuk mendapatkan MyKad dan pasport warganegara Malaysia.

Menurutnya, MyKad dan pasport yang beliau beli pada mulanya disangka sah di sisi undang-undang tetapi malangnya beliau telah ditipu oleh individu tidak bertanggungjawab yang menjalankan urus niaga penjualan sijil kelahiran dan kad pengenalan yang tidak sah.

Untuk pengetahuan anda, tujuan utama beliau mahu mendapatkan MyKad dan Pasport Malaysia adalah bagi memudahkannya keluar masuk Malaysia untuk urusan pelaburan dan perniagaan di negara ini.

Beliau membuat kenyataan tersebut sebagai saksi untuk mendakwa 6 individu yang dituduh menjalankan sindiket tersebut iaitu Penolong Pengarah Jabatan Pendaftaran Negara (JPN) Pulau Pinang, Mohd Faizul Arifin, Mohd Faizal Tan Abdullah, Yap Cheng Wah, Loh Chan Cheong, Chien Guan Chai dan ahli perniagaan Lai Chin Wah.

Perkara ini sebenarnya satu benda yang serius. Apakah pandangan anda mengenai isu ini?

Adakah anda tahu bahawa rakyat Malaysia kini boleh daftar kelahiran, kad pengenalan dan juga perkahwinan secara atas talian? Klik pautan di bawah untuk ketahui lebih lanjut.

Rakyat Malaysia Boleh Daftar Kelahiran, Kad Pengenalan Dan Perkahwinan ‘Online’ Mulai 2020

Apa Makna Warna Pasport Merah, Biru, Hijau Dan Hitam

Ini Makna Imej Pada Halaman Pasport Malaysia Yang Baru


Warga China Rai Bebas COVID-19 Dengan Membuka Semula Pasar Basah Haiwan Eksotik

Belum sempat wabak COVID-19 bebas sepenuhnya di negara lain, China nampaknya sudah tidak sabar untuk menjual dan menjamah produk yang terdiri daripada haiwan eksotik buat orang ramai.

Berdasarkan laporan, kelawar yang menjadi punca penularan wabak COVID-19 antara yang masih terjual sekaligus mengundang kerisauan buat orang ramai. Bukan itu sahaja, haiwan lain seperti anjing, kucing, katak dan kala jengking antara yang tersedia untuk disembelih mengikut kehendak pengguna.

Apa yang merisaukan orang ramai seluruh dunia sudah pastinya tabiat buruk segelintir warga China yang secara tidak langsung bakal mengundang kepada gelombang baharu penularan wabak COVID-19.

Difahamkan pasar basah yang menawarkan haiwan eksotik ini sudah mulai beroperasi seawal 28 Mac lalu dimana warga China berpendapat negara mereka sudah bebas sepenuhnya daripada COVID-19.

Apa yang membezakan pasar basah yang dibuka pada kali ini dengan sebelum penularan wabak COVID-19 adalah kehadiran pegawai penjaga yang menghalang orang ramai untuk mengambil gambar bagi mengelakkan daripada perkara ini terus menular di internet.

Selain daripada isu pembukaan semula pasar basah, dilaporkan terdapat juga propaganda yang dikongsikan melalui platform media sosial China iaitu Weibo yang mengatakan wabak COVID-19 pada awalnya bukan berasal dari China sebaliknya negara Itali serta menolak spekulasi mereka yang membuatkan wabak ini mulai merebak.

Setakat ini, Amerika Syarikat serta beberapa negara lain antara yang mula skeptikal dengan berita yang dikeluarkan oleh negara China pada ketika ini selepas mendakwa China mengeluarkan jumlah angka kes dan kematian yang palsu mengenai COVID-19 kepada orang ramai.

Pilihan warga China untuk mulai melancong ke negara luar seawal April ini turut menimbulkan panik buat orang ramai sekaligus meminta pihak kerajaan menyekat laluan penerbangan China memasuki negara.

Bebas Daripada COVID-19, Pelancong China Sedia Untuk ‘Travel’ Semula Seawal April Ini

Baru Sahaja Umum Bebas COVID-19, China Terima 54 Kes Terbaru


Warga Emas Berumur 60 Tahun Ini Kongsikan Mengapa Beliau Masih Lagi Membawa Grab

Selagi hayat dikandung badan, selagi itulah akan dipikul amanah menjaga insan-insan tersayang sepenuh hati. Inilah yang dilalui seorang warga emas yang terpaksa mengambil alih tugas ketua keluarga untuk mencari rezeki bagi memastikan segala perbelanjaan keluarga mencukupi.

Baru-baru ini tular di media sosial apabila seorang personaliti televisyen, Fedtri Yahya menulis di media sosialnya tentang seorang warga emas menjadi pemandu Grab untuk menampung hidup dan menyara suami yang menghidapi kanser usus dan glaukoma serta anak sulungnya yang merupakan orang kelainan upaya (OKU).

Coretan Labuan. Pemandu grab wanita usia 60an. Suami uzur kanser usus dan glaukoma. Anak sulung OKU ( mental ). Subhanallah, dia antara wanita yang diuji. Tiap tutur bicaranya tenang dan tertib. . Kalau ada yang mungkin nanti naik keretanya, hulurkan seikhlas bantuan tanda ummah bersaudara ( walau dia tidak meminta)… . Beliau bekerja di JB hampir 20 tahun. Beberapa kali berhenti kerja sbb perlu jaga anak sakit. Kini sudah pulang ke #Labuan for good. Ada ramai saudara lebih mudah jika ada kecemasan. Perlu terus bekerja kerana ada mulut yang perlu disuap, ada jasad yang perlu dirawat. #labuan #grabdriver #infaq

A post shared by  🅰🅷🅼🅰🅳 🅵🅴🅳🆃🆁🅸 🆈🅰🅷🆈🅰 (@fedtriyahya) on Sep 6, 2019 at 3:05am PDT

Malah, Fedtri turut menitipkan pesan sekiranya ada sesiapa yang menaiki Grab warga emas tersebut agar dapat menghulurkan sumbangan seikhlas hati. Tidak salah sekiranya anda membantu, mungkin sumbangan sekecil itu dapat meringankan beban yang ditanggung warga emas tersebut.

Setakat ini, posting tersebut tular dan mendapat ribuan perkongsian daripada netizen yang merasa kagum dengan ketabahannya serta turut mendoakan agar beliau dipermudahkan segala urusan dan diberi kesejahteraan dalam kehidupan.

Semoga servis Grab yang disediakan oleh warga emas ini akan terus maju. Ini pula kami kongsikan lebih banyak artikel mengenai Grab. Klik pautan dibawah untuk membacanya.

Pemandu Grab Wanita Kongsi Kisah Nyaris Dirompak Penumpang Warga Asing

Promosi #GrabDurian Kembali Menawarkan Musang King Dengan Harga RM20/kg

Grab Wajibkan Penumpang Swafoto Sebelum Menaiki Kenderaan Bermula 12 Julai


Warga Emas Di Filipina Ditembak Mati Kerana Ingkar Perintah ‘Lockdown’

Sejak Filipina dilanda wabak COVID-19, dapat dilihat pemimpin dan pihak berkuasa negara ini mengambil keputusan diluar jangkaan ramai dan drastik dalam menghukum rakyat mereka yang ingkar arahan lockdown yang diumumkan negara.

Beberapa hari yang lalu, Presiden Filipina, Duterte mengeluarkan arahan buat pihak polis dan tentera supaya membunuh mana-mana rakyat di negara tersebut yang melanggar arahan semasa lockdown dijalankan.

Negara ini nampaknya tidak perlu menunggu lama selepas seorang warga berusia 63 tahun memilih untuk mengingkar arahan lalu ditembak mati oleh pihak polis.

Difahamkan warga emas yang sedang dalam keadaan mabuk pada awalnya telah mempersoalkan dan melawan arahan pihak polis yang mengarahkan untuk memakai face mask.

Pihak polis juga pada awalnya turut memberi amaran keras sebelum warga emas ini memilih untuk mencetuskan provokasi dengan menyerang pihak polis menggunakan pisau cukur sebelum ditembak mati.

Kematian warga emas ini dilaporkan menjadi orang awam pertama di Filipina yang ditembak mati kerana mengingkar arahan sempena lockdown dijalankan.

Pegawai kerajaan Filipina, Karlo Nograles turut mengeluarkan arahan keras kepada orang untuk hanya keluar rumah denga memakai face mask untuk mengelakkan daripada perkara tidak diingini berlaku.

Ketahui lebih lanjut dengan tindakan yang dijalankan kerajaan Filipina terhadap mereka yang langgar perintah lockdown dengan klik pautan di bawah.

Presiden Filipina Arah Polis Tembak Mati Mereka Yang Langgar Perintah ‘Lockdown’

Kandang Anjing Jadi Penjara Buat Individu Yang Melanggar Perintah ‘Lockdown’ Di Filipina

Ibu Bapa Di Filipina Kreatif, Beri Nama Anak ‘Corona’


Warga Emas Maut Selepas Diseret Pemandu Nissan Frontier Sejauh 3km

Saban tahun, negara kita sering kali melihat aksi kemalangan jalan raya yang menyentuh hati yang rata-ratanya telah mengorbankan penunggang motosikal dan penghantar makanan.

Baru-baru ini, satu kemalangan telah berlaku di Jalan Jerantut ke Temerloh, Pahang melibatkan seorang penunggang motosikal berusia 80 tahun yang dilaporkan meninggal dunia selepas terlibat dengan pelanggaran dan diheret sejauh tiga kilometer oleh seorang pemandu Nissan Frontier pada sekitar jam 8.30 pagi semalam, lapor Harian Metro.

Difahamkan, mangsa yang menunggang motosikal Honda EX5 dilaporkan meninggal dunia di tempat kejadian setelah parah akibat kecederaan di bahagian muka, bahu kiri dan patah tulang rusuk. Dalam pada itu, aksi insiden ini sempat dirakam menerusi dashcam milik seorang pemandu dan ia tular di media sosial.

Temerloh: Warga emas, Abu [email protected] Tahir Singah, 80, maut selepas dia dan motosikal ditunggangnya diseret sejauh tiga kilometer oleh Nissan Frontier di Kilometer 10, Jalan Jerantut-Temerloh pagi semalam.https://t.co/F5zj3WFYRF pic.twitter.com/bCaL3mW4m6

— Mohd Redzuan Abdul Manap (@redzuanNewsMPB) April 11, 2021

“Setiba di tepi tempat kejadian, kami telah menyiasat dan mempercayai bahawa mangsa ingin memasuki ke simpang di sebelah kanan.

“Semasa ingin membelok, sebuah kereta Nissan Frontier yang dipandu oleh seorang lelaki warga Indonesia bersama dua penumpang warga Bangladesh telah merempuh mangsa. Mangsa kemudiannya diseret sejauh tiga kilometer sebelum jatuh,” kata Ketua Polis Daerah, Asisten Komisioner Mohd Yusri Othman seperti dipetik menerusi laporan Harian Metro.

Difahamkan, jenazah mangsa kini dibawa ke Unit Forensik Hospital Sultan Haji Ahmad Shah, Temerloh bagi siasatan selanjutnya. Kes ini disiasat mengikut Seksyen 41 Akta Pengankutan Jalanraya (APJ) 1987. Bersama-sama kita sedekahkan Al-Fatihah kepada mangsa agar rohnya tenang di alam sana.

Mahu elak pembaziran, DBKL larang pemberian makanan secara terus di bulana Ramadan. Baca lagi pada pautan di bawah.

Mahu Elak Pembaziran, DBKL Larang Beri Gelandangan Makan Secara Terus Pada Bulan Ramadan

The Rock Sedia Jadi Presiden Amerika Syarikat Jika Diberi Peluang

Netizen Persoal Layanan ‘Double Standard’ Setelah Penganjur Sukan Lumba Dikompaun RM20,000


Warga Indonesia Berebut Borong ‘Susu Beruang’, Didakwa Dapat Cegah COVID-19

Baru-baru ini, tular sebuah video di TikTok yang memaparkan aksi pengunjung di sebuah pasar raya di Indonesia, panic buying dan berebutkan jenama susu yang dikatakan boleh mencegah jangkitan virus COVID-19.

Kejadian itu dilaporkan berlaku di Tangerang, Jakarta selepas Presiden Joko Widodo (Jokowi) bersetuju untuk melaksanakan Pembekuan Pembatasan Kegiatan Masyarakat Darurat bagi mengawal penularan COVID-19 bermula 3 Julai lalu.

Susulan itu, segelintir rakyat Indonesia mula panic buying dan terpedaya dengan dakwaan palsu yang mengatakan bahawa susu berkenaan mengandungi khasiat yang berkesan untuk mencegah jangkitan virus COVID-19 seperti dihebahkan oleh individu yang tidak bertanggungjawab.

Sebenarnya, khasiat susu tersebut sama sahaja seperti jenama susu lain yang terjual di pasaran. Namun, ada segelintir penduduk di Indonesia yang sangat percaya dengan berita yang tidak sahih.

Perkara seperti ini adalah sesuatu yang kerajaan Indonesia mahu elak daripada berlaku kerana kes penularan COVID-19 yang semakin tinggi. Untuk rekod, setakat semalam, Indonesia mencatatkan sebanyak 27,233 kes positif baharu dan 555 kematian.

Namun apa yang pasti setakat hari ini, masih tiada lagi kajian yang mengatakan bahawa makanan atau minuman mampu mencegah jangkitan virus COVID-19 kecuali dengan bantuan suntikan vaksin COVID-19.

Baca lagi artikel menarik mengenai COVID-19 menerusi klik pada pautan di bawah ini.

Vaksin AstraZeneca Yang Diberi Kepada Malaysia Didakwa Tidak Diiktiraf Oleh EU ‘Vaccine Passport’

Tular Video Tiga Lelaki Lari Dari Kawasan PKPD, Suspek Dipercayai Penagih Dadah

Bahayakan Orang Ramai, Pesakit COVID-19 ‘Kantoi’ Cuba Seludup Rokok Dalam Roti Ke Pusat Kuarantin


Warga Lembah Klang Hampir 100% Sudah Menerima Vaksin Dos Pertama

Lembah Klang adalah salah satu wilayah yang paling teruk dilanda wabak COVID-19. Semalam sahaja, kawasan ini telah menyumbang lebih 6,000 kes baharu yang berjumlah 17,105. Namun dalam kacau-bilau yang terjadi di Lembah Klang, ada berita baik yang perlu disampaikan iaitu kawasan ini hampir mencapai tahap 100 peratus vaksinasi dos pertama.

Memetik laporan yang dikeluarkan oleh The Star, setakat 30 Julai, seramai 5,565,789 orang atau 90.3 peratus daripada populasi dewasa, di Selangor, Kuala Lumpur dan Putrajaya telah menerima dos pertama mereka, menurut Pasukan Petugas Imunisasi Covid-19 (CITF).

Prakarsa yang dikenali sebagai ‘Operation Surge Capacity (OSC)’ bermula pada 16 Julai lalu bertujuan untuk memastikan bahawa semua anggaran 6.1 juta penduduk di Lembah Klang yang berumur 18 tahun ke atas menerima sekurang-kurangnya satu dos pada hari ini. Dan sejak 16 Julai, antara 113,742 dan 156,757 orang setiap hari telah diberikan dos pertama.

OSC juga diwujudkan untuk membantu meningkatkan peratusan penerima dos kedua di Lembah Klang. Pada 30 Julai, sejumlah 2,113,511 orang atau 34.3% daripada populasi dewasa Lembah Klang telah menerima dos kedua.

Situasi sekarang menunjukkan petanda yang positif dan kemungkinan Lembah Klang bakal menunjukkan penurunan kes seperti yang terjadi di Labuan setelah vaksinasi mencapai tahap yang diinginkan.

“Melihat bukti dari Labuan dan negara-negara lain, kita dapat menjangkakan jumlah kes di Lembah Klang akan menurun seiring bertambahnya jumlah dan peratusan orang yang divaksin sepenuhnya,” kata Anggota Parlimen Bangi Dr Ong Kian Ming, penyelaras operasi untuk kerajaan negeri Selangor.

Tahukah anda bahawa vaksin BioNTech Pfizer dihasilkan oleh orang Muslim? Klik pautan di bawah untuk membaca.

Tahukah Anda Bahawa Vaksin BioNTech Pfizer Dihasilkan Oleh Orang Muslim?

Kenali Sarah Gilbert, Pembuat Vaksin AstraZeneca Yang Menolak Untung Jutaan Dolar

Doktor Ini Cerita Pengalaman Jaga Pesakit COVID-19 Nazak, Merayu Minta Dicucuk Vaksin


Warga Malaysia Di Jepun Sewakan Bilik Yang Selesa Ini Pada Harga Hanya RM48 Semalam

Seorang warga Malaysia tinggal di Jepun, Kamal Zharif membuat perkongsian di akaun Facebook dan Twitter miliknya bahawa dia ada menyediakan pakej menyewa rumah teresnya kepada rakyat Malaysia yang ingin melancong di Tokyo, Jepun.

“Sesiapa yang ingin datang atau melancong ke Tokyo, Jepun dan membayar hanya 1,500-2,000 Yen (RM48.13 hingga RM64.17) semalam, boleh datang ke tempat saya,” tulisnya di akaun Twitter miliknya bersama gambar bilik.

Ini rumah teres pic.twitter.com/3aHTZjw1zE

— Kamal Zharif (カマル) (@kamalzharif) October 30, 2022

Lokasi ini sesuai untuk 3-5 orang dan setiap bilik hadir dengan tikar tatami dan tilam yang selesa. Walaupun biliknya kecil, ia dijamin sangat bersih dan selesa sama seperti bilik MUJI Hotel, tetapi ini jauh lebih murah.

Selain itu, Kamal juga menawarkan kemudahan 2 peti sejuk untuk menyimpan makanan konbini (serbaneka) dan ruang dapur kecil di mana boleh memasak atau memanaskan semula makanan jika perlu.

Lokasi rumah ini bukan berada di tengah-tengah bandar Tokyo tetapi terletak di Urayasu, sebuah bandar di Wilayah Chiba, yang mengambil masa 30 minit perjalanan kereta api ke stesen kereta api Tokyo.

Pernah stay sini jugaSebab nak ke Disneyland senang 😬Malam2 p makan MCD jalan kaki jek pic.twitter.com/skqT0xRKE2

Sebenarnya perjalanan 30 minit menaiki tren di Tokyo pastinya tidak terasa kerana anda boleh layan pemandangan indah yang ada di sepanjang laluan. Ini merupakan lokasi yang sesuai sekiranya anda mahu melawat Disneyland Tokyo dan Tokyo DisneySea.

Bukan itu sahaja, pengangkutan awam juga tidak terlalu jauh, berdekatan dengan stesen Kasai di Laluan Tokyo Metro Tozai dan mempunyai bas direct ke Lapangan Terbang Narita.

Kamal Zharif berkata dirinya tidak menyangka perkongsiannya itu menerima perhatian ramai terutamanya di Twitter. “Tak sangka ramai yang berminat untuk sewa rumah ini. Hinggakan saya perlu luangkan satu hari untuk jawab kesemua pertanyaan dan booking mereka yang betul-betul berminat untuk menginap di rumah ini,” katanya.

Dengan Jepun tidak lagi mengenakan visa dan sekatan kepada pelancong, pastinya ini antara lokasi terbaik untuk anda ke Jepun nanti. Mana tidaknya, harga yang ditawarkan sangat murah jika dibandingkan dengan tempat tinggal lain yang ada di sana.

Hubungi terus saudara Kamal Zharif di sini jika anda mahu menginap di sini. Selamat melancong!


Warga Malaysia Didakwa Di Amerika Syarikat Kerana Pasang Kamera ‘Spy’ Dalam Tandas Pesawat

Ini pastinya satu isu yang sedikit sebanyak memberi imej buruk pada negara kita. Baru-baru ini, seorang lelaki warga Malaysia telah ditahan kerana disyaki telah memasang kamera secara rahsia untuk mengintai penumpang di dalam penerbangan United Airlines.

Untuk pengetahuan anda, lelaki tersebut iatu Choon Ping Lee dikatakan telah memasang kamera dalam tandas kelas pertama pesawat tersebut ketika dalam penerbangan ke Hauston dari San Diego pada 5 Mei 2019 yang lalu.

Kegiatan tersebut terbongkar apabila kamera itu ditemui oleh seorang penumpang wanita yang terlihat cahaya biru menyala dari alat tersebut lalu wanita itu membawa kamera itu kepada anak kapal. Justeru itu, anak kapal telah menyerahkan kamera tersebut kepada pihak berkuasa di Lapangan Terbang Antarabangsa George Bush.

Setelah itu, Choon Ping Lee telah ditangkap berikutan rakaman video dalam kamera tersebut menunjukkan dia memasangnya dalam tandas pesawat tersebut. Pihak berkuasa berjaya mengesannya berdasarkan pakaian dan barang kemas dipakainya ketika menaiki penerbangan itu. Choon Ping Lee bekerja di sebuah syarikat perkhidmatan minyak dan gas di Halliburton.

Malah, dia telah menjadi orang pertama ditahan kerana mengintai di dalam pesawat sejak undang-undang berkaitan kesalahan tersebut digubal 15 tahun lalu. Jika didapati bersalah, dia boleh dipenjara selama setahun, didenda atau kedua-duanya sekali.


Warga Malaysia Ini Jadi ‘Pesakit Paling Sunyi’ Di Hospital Australia

Digelar sebagai pesakit paling sunyi dek kerana tidak mempunyai seorang pelawat pun sepanjang enam bulan yang lalu. Itulah yang dihadapi warga Malaysia Khaidir Abu Jalil, 34 tahun yang kini terlantar di salah sebuah hospital di Sydney, Australia.

Kisah kesunyian Khaidir yang kini terlantar di Hospital St Vincent itu mula mencuri tumpuan sejak minggu ini apabila beliau difahamkan bakal dibenarkan untuk keluar dari hospital berkenaan selepas selesai menerima rawatan di sana.

Menurut laporan The Sydney Morning Herald, beliau sebelum ini dimasukkan ke hospital berkenaan pada Julai lalu kerana menghidap penyakit autoimun dengan kadar kesembuhan 50 peratus.

Sepanjang berada di hospital berkenaan, beliau difahamkan tidak mempunyai kenalan, tidak mempunyai telefon bimbit dan capaian internet. Manakala keluarganya pula berada di Malaysia.

Ditambah pula dengan perkembangan COVID-19 ketika ini yang menghalang keluarga atau kenalan untuk menemaninya di hospital, keadaan difahamkan bertambah teruk buat beliau di sana.

Beliau bagaimanapun menurut laporan berkenaan difahamkan ada berhubung dengan keluarganya di Malaysia dan memaklumkan mengenai keadaan beliau di sana.

Khidir yang sebelum ini bekerja sebagai jurutera pembuatan difahamkan tiba di negara berkenaan pada Julai tahun lalu dan menjalani kehidupan biasa dan berada dalam keadaan sihat sehingga awal tahun ini.

Bagaimanapun semenjak Februari tahun ini, suhu badan beliau boleh mencecah sehingga 40 darjah Celcius setiap hari manakala berat badannya pula menyusut sehingga 40 kilogram.

“Ketika dihantar ke sini, dia dalam keadaan parah dan ‘kelihatan mengerikan’ menanggung kesakitan dengan kadar oksigen yang rendah, tidak dapat bernafas dan perlu diintubasi di unit rawatan rapi (ICU).

“Dia juga dikenali sebagai ‘lelaki paling sunyi’ tanpa seorang pun pelawat di hospital ini, di mana tempat ramai orang merasai pengalaman paling teruk dalam hidup mereka,” menurut Ketua Bahagian Rheumatologi Hospital St Vincent, Dr Laila Girgis seperti dipetik Sinar Harian.

Pakar perubatan di sana juga menjelaskan mereka tidak pernah merawat seseorang yang begitu sakit dan sunyi selama mereka bekerja. Perkara itu sekaligus menimbulkan kebimbangan yang kesunyian berkenaan boleh menghalang kesembuhannya.

Bagaimanapun, kini selepas hampir enam bulan terlantar di sana, beliau kini dilaporkan semakin pulih dan petugas kesihatan juga optimistik dengan perkembangan yang dilaluinya.

Beliau dijangka akan dibenarkan untuk keluar daripada hospital berkenaan sekitar sambutan Hari Krismas minggu ini.

Bagaimanapun, laporan berkenaan menyebut ‘masa depannya tidak dapat dipastikan’ terutama dengan status visa yang dimilikinya dan masalah kekurangan wang.

Beliau bagaimanapun difahamkan bakal ditempatkan di kemudahan perlindungan gelandangan selama dua minggu di Tierney House yang diuruskan oleh hospital berkenaan di Darlinghurst.

Baca juga perkembangan semasa dari seluruh dunia yang pernah kami kongsikan sebelum ini melalui pautan di bawah.

Cerita Di Sebalik ‘Rumah Paling Sunyi’, Dibina Untuk Selamat Dari Serangan Zombie?

Pernah Tinggal Dan Bersekolah Di Malaysia, Datuk Bandar Di Amerika Syarikat Jadi Perhatian

Anak Melayu Terkenal Di China, Video Nyanyian Dalam Mandarin Raih 170 Juta Tontonan


Anda Pasti Merancang Ke Sini Selepas Menyaksikan Panorama Ini. Serius Tak Percaya!

Jika anda kaki travel, tempat ini pasti anda mahu masukkan dalam senarai destinasi impian.

Bayangkan anda boleh melihat ikan berkeliaran di dalam laut hanya dari keselesaan bilik tidur anda, sambil bermalas-malas di atas katil. Rasa seperti di syurga saja.

Jom tonton video tentang Atlantis The Palm di Dubai ini.

Kongsikan dengan rakan anda. Boleh berangan sama-sama.


Warga Malaysia Kongsi Sistem Kesihatan Di Jepun Jadi Rumit Dan ‘Selfish’ Kerana COVID-19

Memegang status sebagai negara dunia pertama atau first world countries tidak semestinya menjanjikan cara pengendalian COVID-19 yang baik dalam kalangan negara-negara ini.

Contoh terbaik adalah Amerika Syarikat yang sebelum ini dikatakan sebagai negara paling maju di dunia pun masih bergelut dengan pengendalian wabak membunuh yang berasal dari kota Wuhan ini.

Bukan saja bergelut dengan bilangan kes yang meningkat setiap hari dan perangai rakyatnya yang degil, tetapi petugas kesihatan mereka juga dikatakan mempunyai kekangan untuk memberikan perkhidmatan terbaik sehingga ada yang terpaksa melakukan protes di hadapan White House.

Bagaimanapun di saat mata semua tertumpu kepada AS dan kelemahan mereka dalam menangani pandemik ini ketika ini, mungkin ramai dalam kalangan kita yang terlepas pandang kepada salah satu negara termaju di benua kita, Jepun.

Sehingga artikel ini ditulis negara Jepun yang juga tersenarai sebagai first world country sudah pun mencatatkan sejumlah 12,368 kes dan 328 kematian, berdasarkan data yang dibekalkan laman worldometers.info/coronavirus.

Menurut Sufi Norhany, warga Malaysia yang berkhidmat sebagai pegawai perubatan di Jepun menjelaskan mereka yang pernah mengikuti perkembangan kerajaan negara matahari terbit itu menguruskan COVID-19 pasti tahu akan kesulitan dan kerumitan yang berlaku di sana ketika ini.

“Kalau masuk grup international residents,  ramai yang mengadu tidak boleh berjumpa dengan doktor jika demam teruk dan sebagainya. Sebab tiada hospital dan klinik yang hendak terima,” katanya.

Tambah beliau lagi, keadaan sistem kesihatan di sana menjadi sedemikian selepas berlakunya krisis COVID-19 ketika ini.

“Semua klinik dan hospital terpaksa bersikap pentingkan diri sendiri untuk lindungi staf dan pesakit sendiri sebab kerajaan tak nak bagi bantuan lebih,” jelasnya lagi.

Beliau pada masa sama turut mengingatkan agar rakyat Malaysia tidak membuat perancangan untuk ke negara tersebut jika sekatan perjalanan tidak lagi dilaksanakan nanti.

Ini katanya kerana cara pengendalian wabak tersebut yang agak teruk jika dibandingkan dengan negara lain ketika ini.

“Percayalah saya. Kerajaan Malaysia tangani (COVID-19) lagi bagus […].

“Tak payah datang sampai semua reda. Tak pun sampai kerajaan (Jepun) bertukar ke. Yang susahnya korang nanti,” kongsinya dalam hantaran yang dibuat di grup Facebook Road TO Japan.

Kerajaan Malaysia sebelum ini memang diiktiraf dan terbukti sebagai salah satu negara terbaik dalam menangani situasi COVID-19 ketika ini. Baca perkongsian lain kami di bawah untuk mengetahui lebih lanjut.

Dipilih 3 Terbaik Dunia Kendalikan COVID-19, Dr Noor Hisham ‘Kini Trending’ Di Twitter

Malaysia Cecah 2,000 Kesembuhan Di Saat Dunia Menghampiri Kes Positif Ke-2 Juta

Ini Sebab Malaysia Diiktiraf Sebagai Negara Terbaik Tangani Penularan Covid-19


Warga Nigeria Kongsi Pengalaman Rasis Semasa Melancong Ke Malaysia Hanya Kerana Dia Berkulit Gelap

Seorang pelancong Nigeria mendedahkan kisah pahitnya semasa berkunjung ke Malaysia sehingga dia membuat keputusan untuk tidak lagi berkunjung ke negara ini. Dalam perkongsiannya di laman TikTok, warga Nigeria bernama Suleiman tersebut mengatakan bahawa percutian yang dibuat untuk melawat teman akhirnya menjadi asbab mengapa dia memandang Malaysia sebuah negara yang rasis.

Kejadian yang berlaku pada 2016 dan semasa beliau masih digelar pelajar. Suleiman telah berkunjung ke Malaysia untuk melawat 2 rakannya warga India dan Uganda yang kali terakhir mereka bertemu adalah 5 atau 6 tahun yang lalu.

Semasa di Kuala Lumpur, beliau dan rakannya tidak menghadapi sebarang masalah dan menikmati percutian selama 4 hari bersama rakan-rakannya sebelum mereka membuat keputusan untuk terbang ke Sabah. “Di dalam pesawat, orang ramai merenung kami, orang kulit hitam, seperti mereka tidak pernah melihat orang kulit hitam dalam hidup mereka. Itu sepatutnya menjadi petunjuk pertama kami,” katanya.

Sebaik tiba di Sabah dan ketika pemeriksaan imigresen, dia dan rakannya dari Uganda telah dibawa ke dalam satu bilik berasingan. Tidak lama selepas itu, pegawai imigresen memulangkan pasport rakan Suleiman dan memberitahunya bahawa dia tidak dibenarkan untuk masuk ke Sabah.

“Dia berkata dan saya memetik ‘kami tidak membenarkan jenis anda di sini’. Saya okey, kerana tidak mahu sebarang masalah. Saya akan pulang ke Kuala Lumpur, ia bukan satu masalah besar,” katanya sebelum terkejut apabila pegawai tersebut menegaskan bahawa dia harus membayar sendiri tiket penerbangan pulang ke Kuala Lumpur.

Dia kemudiannya menjelaskan kepada pegawai tersebut bahawa dia tidak mempunyai wang untuk membeli tiket ke Kuala Lumpur kerana dia masih belajar dan tiket penerbangan ke Sabah pula dibeli 8 bulan awal sebelum perjalanan dilakukan.

“Saya tidak mempunyai wang untuk membayar tiket pulang dan dia [pegawai] berkata, ‘okay, kami akan membayar untuk anda pulang [ke Kuala Lumpur]’ seolah-olah [mereka] mahu membantu saya.”

“Dan apabila tiba masa untuk berlepas, saya dibawa oleh polis pengiring ke dalam pesawat untuk dihantar pulang ke Kuala Lumpur. Rakan-rakan saya tidak mampu untuk pulang bersama saya, jadi saya ditinggalkan sendirian di Kuala Lumpur selama 3 hari,” tambahnya.

Memandangkan dia masih bercuti, dia mengambil keputusan untuk memanfaatkan masanya di Kuala Lumpur dengan meninjau ibu kota. Bagaimanapun ia satu kesilapan yang besar apabila tiada pemandu teksi yang mahu membawanya, manakala di kedai makan pula, tiada orang yang mahu mengambil pesanan kerana warna kulitnya yang berbeza.

“Apabila saya akhirnya [mahu berlepas] meninggalkan negara ini, semasa berbaris untuk menaiki pesawat, [ada] 5 pegawai keselamatan berpakaian merah mengepung saya, [mereka] mula bertanya kepada saya soalan [seperti], ‘dari mana saya datang? Ke mana saya mahu pergi?’ Mereka ambil pasport dari saya dan pancarkan dengan lampu yang berbeza untuk melihat sama ada pasport saya palsu. Jika saya menjejakkan kaki di Malaysia lagi, [mungkin] buah pinggang kiri saya akan beralih,” katanya.

Perkongsian Suleiman ini telah mengejutkan netizen yang sebahagiannya adalah rakyat Malaysia. Kebanyakan mereka meminta maaf kepada Suleiman kerana dia terpaksa menempuh pengalaman pahit ini semasa berkunjung ke Malasyia. Sebahagian lagi merasakan bahawa stigma masyarakat terhadap mereka yang berkulit gelap masih wujud di Malaysia.


Warga Singapura Kini Berpeluang Dapatkan Barang Dari Johor Bahru Menerusi Platform ‘BuyJB’

Lazada dan Shopee merupakan antara pusat membeli-belah secara dalam talian yang popular setakat ini. Kedua-dua pusat membeli-belah itu juga menawarkan penjualan barangan yang menjadi pilihan para ibu seperti barang dapur dan barang penjagaan diri.

Terbaharu, muncul pula satu halaman membeli-belah barangan keperluan dapur dan penjagaan diri secara dalam talian yang dijenamakan sebagai BuyJB. Menurut halaman Mothership.sg, halaman BuyJB ini hanya menawarkan barangan keperluan tersebut khusus untuk penjualan eksport ke Singapura sahaja.

Bagi yang belum tahu, Bandaraya Johor Bahru merupakan destinasi yang menjadi tumpuan serta syurga membeli belah bagi warga Singapura tambahan pula menjelang musim perayaan, seperti dilaporkan halaman Astro Awani. Gara-gara pandemik ketika ini, mereka tidak dibenarkan untuk ke Johor Bahru.

Maka tidak hairan mengapa halaman BuyJB diwujudkan untuk memudahkan urusan warga Singapura untuk membeli barangan keperluan walaupun terpaksa diimport dari Johor.

Difahamkan, barang yang dipesan akan dihantar di hadapan pintu rumah pelanggan menerusi pekhidmatan penghantaran secara persendirian. Pelanggan hanya dikehendaki untuk membayar caj penghantaran sebanyak $20 (~RM60.80). Dijangkakan dalam masa empat hari waktu bekerja, barang tersebut akan sampai ke tangan pelanggan.

Tambah menarik, harga barangan yang dijual menerusi halaman BuyJB juga dikatakan sangat berbaloi dan lebih murah berbanding dengan harga barangan di pasaran Singapura. Menjengah ke halaman BuyJB, didapati hampir 1,700 produk tersedia terjual dan kebanyakannya adalah produk jenama tempatan.

Difahamkan, halaman BuyJB ini hanya menerima kaedah secara PayNow di mana kaedah ini membenarkan pembayaran pemindahan wang walaupun menggunakan mata wang Dollar Singapura. Untuk maklumat lanjut anda boleh sahaja klik pada pautan ini.

Wanita ini kongsikan beberapa barang yang terjual di Pekan Rabu kini boleh didapati di Shopee. Baca lebih lanjut pada pautan di bawah.

Sering Menjadi Tumpuan, Wanita ini Kongsikan Barangan Pekan Rabu Yang Ditawarkan Di Shopee

Kerajaan Mahu Hasilkan Aplikasi E-Dagang Untuk Tandingi Shopee Dan Lazada

Proton X50 Sedia Untuk Ditempah Di Shopee Dengan Harga Serendah RM1


Warga Singapura Kongsi Semula Pengalaman Selamatkan Lima Remaja Malaysia Lemas Di Johor

Seorang lelaki dari Singapura, dikenali sebagai Xie, baru-baru ini berkongsi kisah bagaimana beliau tidak sengaja menjadi seorang hero apabila menyelamatkan lima remaja warga Malaysia lemas ketika bercuti di Desaru pada 9 September lalu.

Dalam satu temu bual bersama Xie, beliau menceritakan semula bagaimana semasa bercuti membawa dua anak perempuan mereka ke kawasan peranginan pantai Johor sempena cuti persekolahan.

Mereka sekeluarga berhasrat untuk melawat Adventure Waterpark Desaru Coast, tetapi mereka sampai sebelum pusat peranginan itu mula beroperasi. Jadi Xie membuat keputusan untuk ‘membuang masa’ dengan berjalan lebih jauh dan bersiar-siar di sepanjang Tanjung Balau yang mengambil masa 45 minit dari pusat peranginan itu.

Mereka berjalan di atas jambatan di Tanjung Balau kira-kira jam 8.40 pagi sebelum terdengar satu bunyi kekecohan. Kemudian, isteri Xie, Li, memberitahu Shin Min Daily News bahawa beliau melihat sekumpulan besar 30 hingga 40 orang berkumpul di pantai sambil menjerit.

Kemudian beliau ternampak lima atau enam remaja di laut dari jauh tetapi pada mulanya menganggap mereka hanya bermain-main. Bagaimanapun, beliau mula menyedari keadaan itu menjadi semakin serius apabila beliau ternampak salah seorang daripada kumpulan remaja itu hilang tenggelam di dalam air.

“Kami melihat tiada sesiapa yang berdiri di tepi pantai melakukan apa-apa, jadi suami saya menanggalkan bajunya dan terus terjun ke dalam air untuk menyelamatkan mereka,” kata Li.

Tiga remaja perempuan di dalam air berpegang pada pelampung, manakala dua lagi sedang lemas — seorang lelaki dan seorang perempuan — terpisah daripada kumpulan itu. Xie berenang ke arah mereka dan menarik mereka kembali ke arah pantai.

Kemudian, sekumpulan pelajar telah mendapatkan bot dan menggunakan papan kayu untuk dijadikan sebagai ‘pendayung’ dalam usaha mereka untuk mendapatkan remaja itu. Dengan bantuan tersebut, mereka berjaya menarik dua remaja itu masuk ke dalam bot.

Xie kemudian berenang kembali ke arah tiga gadis yang berpegang pada pelampung dan menarik mereka ke bot. Xie turut membantu menarik bot itu kembali semula ke pantai.

Anggota penyelamat kecemasan kemudian tiba dan menghantar budak lelaki itu ke hospital. Xie kemudian mendapat tahu daripada salah seorang remaja yang diselamatkan, terdapat ada seorang lagi gadis dalam kumpulan itu yang hilang.

Xie kemudian berasa serba salah dan sangat kecewa kerana dia sepatutnya menyelamatkan mereka lebih awal lagi.

Terdahulu, mayat gadis remaja berusia 13 tahun ditemui pada tengah hari 9 September, hari sama kejadian. Menurut portal The Star, dua remaja berusia 12 dan 14 tahun tidak sedarkan diri ketika diselamatkan dan menerima rawatan pernafasan daripada anggota penyelamat sebelum dibawa ke klinik berhampiran. Tiga lagi mangsa yang terselamat turut dihantar ke klinik selepas itu.

Menurut penduduk tempatan yang berbual dengan pasangan itu berikutan kejadian itu, kawasan itu telah menyaksikan beberapa kes lemas dan pengunjung pantai di sana biasanya bukanlah seseorang yang pandai berenang di lautan.

Seorang individu memberitahu Xie dan Li bahawa sebelum ini ada seorang meninggal dunia selepas cuba menyelamatkan seorang perenang yang sedang lemas.

Li menambah bahawa laut boleh berbahaya kerana arus bawah yang kuat. beliau berkongsi bahawa Xie pernah bermain polo air dan merupakan perenang yang kuat, itulah sebabnya beliau tanpa teragak-agak melompat masuk ke dalam laut untuk menyelamatkan semua mangsa yang lemas.


Warga Singapura Sudah Mula Beratur Untuk iPhone XS Yang Akan Dijual Esok

Walaupun ramai yang mengeluh dengan harga iPhone terbaru, XS dan XS Max yang semakin mahal, ianya langsung bukan masalah buat peminat tegar iPhone.

Singapura menjadi antara negara yang paling awal mendapat stok untuk telefon pintar terbaru daripada Apple ini dan akan dilancarkan secara rasmi di Apple Store, Orchard Road.

Ianya akan dijual tepat pada jam 9 pagi esok. Kerana tidak mahu terlepas menjadi antara yang pertama mendapatkan telefon pintar ini, ada yang sudah mula beratur sejak jam 11 pagi tadi dan sanggup untuk menunggu seharian untuk membeli telefon idaman mereka pada hari esok.

Apple iPhone XS Max Vs Macbook Pro Pricing in Singapore 🇸🇬🤯 #AppleEvent pic.twitter.com/kAwwTvDM7q

— TheTechConsumer (@TechhConsumer) September 12, 2018

Juallah pada harga tinggi akan ada sahaja peminat setia Apple yang akan membelinya. Menarik apabila harga iPhone XS Max kini hampir sama harga dengan MacBook Pro di Singapura.

Adakah berbaloi untuk mendapatkan iPhone XS Max? Kualiti videonya setakat ini hebat dan anda boleh melihatnya di sini.

Soooo… I’ve had the iPhone XS MAX all week to test it out w/ @WIRED magazine. No equipment, lights, extra lenses or crew. Just me and my boy @Luigiskmz in his garage. Check it out.. “Jon M. Chu Shot This Short Film Entirely on an iPhone XS Max https://t.co/rgWoybSw6E via @WIRED

— Jon M. Chu (@jonmchu) September 19, 2018

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Warga Tempatan Dalang Disebalik Sindiket Pemalsuan Dokumen Ujian Saringan COVID-19 Untuk Warga Asing

Warga tempatan telah menjadi dalang disebalik sindiket pemalsuan dokumen ujian saringan COVID-19 selepas polis menahan dua warganegara Bangladesh dalam satu serbuan berasingan di Jalan Alor, Kuala Lumpur, petang semalam.

Dalam satu laporan yang dikeluarkan oleh Malaysiakini, Ketua Polis Kuala Lumpur, Mazlan Lazim berkata, kedua-dua suspek bukan warganegara tersebut telah bekerja dengan dua lelaki warga tempatan dengan anggaran gaji sebanyak RM1,500 dan RM1,700 sebulan.

Sindiket ini telah beroperasi secara terang-terangan di kaunter kaki lima kedai Jalan Alor dengan sasaran pelanggan terdiri daripada warganegara asing. Mereka akan mengeluarkan dokumen keputusan ujian saringan COVID-19 yang negatif bagi warganegara asing dengan bayaran sebanyak RM50.00.

Kes berkenaan disiasat di bawah Seksyen 22 (d) Akta Pencegahan dan Pengawalan Penyakit Berjangkit 1988, Seksyen 468 Kanun Keseksaan, Seksyen 471 Kanun Keseksaan dan Seksyen 6(1) (c) Akta Imigresen.

Selain tangkapan dua individu warga asing tersebut, pihak polis turut merampas komputer riba dan dibawa ke Ibu Pejabat Polis Daerah (IPD) Dang Wangi untuk tindakan lanjut.

Mazlan berkata, polis memandang serius isu berkenaan dan tindakan tegas akan diambil terhadap mereka yang menyalahi undang-undang.

“Sikap tidak bertanggungjawab dan hanya mengutamakan keuntungan sebegini hanyalah membahayakan orang ramai dan menjejaskan usaha kerajaan untuk memutuskan rantaian jangkitan Covid-19,” jelasnya.

Terdahulu, ATM menafikan mereka perlu memakai alat keselamatan selepas dilempar dengan air kencing oleh warga asing yang ditahan di zon merah COVID-19. Klik pautan di bawah untuk membaca.

ATM Nafi Tentera Perlu Pakai ‘Helmet’ Elak Air Kencing Warga Asing

Tidak Puas Hati Kena PKPD, Warga Asing Didakwa Lempar Objek Kepada Petugas Keselamatan

Wanita Warga Asing ‘Kantoi’ Mohon MyKad Guna Identiti Orang Telah Meninggal Dunia


Warganet Buru Pemandu BMW Langgar Lari Tiga Penunggang Motosikal Dalam Tempoh Satu Jam

Hantaran pada akaun TikTok @zoragontktk telah mencetus 1,001 persoalan orang ramai setelah menonton ketiga-tiga video kemalangan melibatkan sebuah BMW dengan beberapa rider penghantar makanan.

Menurut @zoragontktk, abangnya merupakan seorang rider penghantar makanan telah dilanggar dari belakang oleh sebuah kereta BMW berwarna gelap. Lebih teruk lagi, pemandu BMW itu memecut laju meninggalkan abangnya begitu sahaja di tempat kejadian.

Abang aku rider Grab, kena langgar lari tadi dekat The Mines langgarlari

♬ original sound – mooq rey – zoragon dari planet marikh

total langgar lari oleh driver yang sama 3 orang hari ni. BMW VES 1127

♬ original sound – zoragon dari planet marikh – zoragon dari planet marikh

Selang beberapa jam selepas itu, @zoragontktk turut berkongsi dua lagi rakaman dashcam di mana pemandu BMW itu telah melanggar dua rider berasingan. Menurutnya, ketiga-tiga kemalangan tersebut berlaku dalam tempoh satu jam.

Hasil carian di Facebook pula mendapati orang ramai mula berkongsikan hantaran video yang tular ketika ini dalam membantu mangsa-mangsa yang tidak bersalah untuk menangkap pemandu BMW terbabit.

Ada saksi menyatakan memang pemandu BMW itu membawa keretanya dalam keadaan sangat berbahaya sehingga hampir menyebabkan kemalangan kepada pengguna jalan raya lain.

Pada masa sama, orang ramai tertanya-tanya apakah motif pemandu terbabit sehingga sanggup berbuat sedemikian. Adakah dia mempunyai ‘dendam’ dengan rider atau dia sedang memandu di bawah pengaruh dadah/alkohol.

Hasil semakan netizen turut mendapati kereta BMW itu mempunyai satu saman yang bernilai RM300.

Jika sesiapa sahaja merupakan saksi atau mempunyai bukti semasa insiden ‘langgar lari’ salah satu tiga orang penunggang motosikal terbabit, bolehlah pergi ke balai polis berdekatan bagi membantu siasatan.

*Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Seorang pemandu BMW telah dipukul oleh sekumpulan penghantar makanan selepas dia telah melanggar rider. Baca lebih lanjut melalui pautan di bawah.

Amuk Geng ‘Food Delivery’, Pemandu BMW Dipukul Dan Dikejar Penunggang Motosikal

Pemilik Kereta BMW Diundi ‘Pemandu Paling Bermasalah’ Dalam Satu Tinjauan


Warganet Puji ‘Sportmanship’ Ditunjukkan Atlet Paralimpik Greece Kepada Latif Romly

Nama Abdul Latif Romly dijulang sekali lagi oleh satu Malaysia setelah beliau berjaya mengekalkan pingat emas yang dimenanginya semasa di Paralimpik Rio 2016 lalu apabila melakukan lompatan sejauh 7.45 meter dalam aksi final yang berlangsung di Stadium Olimpik Tokyo baru-baru ini.

Persaingan acara lompat jauh tersebut turut menarik perhatian dunia apabila kali ini atlet dari Greece, Thanasis Prodromou telah menunjukkan nilai sportmanship yang dikagumi oleh orang ramai dengan membantu Latif Romly yang kesakitan akibat terjatuh selepas membuat lompatan.

Thanasis orang pertama yang segera meluru ke arah Latif dan melihat keadaannya terlebih dahulu sebelum pasukan medik datang untuk memberikan rawatan kepada Latif.

Dia yg sampai dulu dari medic😭❤ pic.twitter.com/JoIHWjynVO

— Mysterious🇲🇾🌺🇵🇸 (@yurnayurni) September 4, 2021

Comel je dia sapukan pasir kat kepala latif romly https://t.co/jz3GR9ZbUw

Rata-rata warganet mengambil kesempatan untuk ‘menghujani’ pujian di ruangan komen media sosial Thanasis. Mereka menyatakan nilai sportmanship yang ditunjukkan oleh atlet dari Greece tersebut bertaraf world class.

Sehinggakan ada yang berpendapat acara tersebut mempunyai dua pemenang, Latif Romly memenangi pingat emas dan Thanasis Prodromou memenangi hati orang ramai.

Gambar Penuh Makna dan CeritaErti Persahabatan pic.twitter.com/JE7Oc7N1GS

— Hafizal Hamad (@hafizal_hamad) September 4, 2021

A post shared by thanasis_prodromou® 🇬🇷 (@thanasis__prodromou)

Ketika artikel ini ditulis, Instagram dan Facebook atlet Greece tersebut masih dihujani dengan komen pujian atas sportmanship yang ditunjukkan dan pada masa yang sama orang ramai turut mengucapkan tahniah ke atas pingat perak yang dimenanginya.

Ternyata apa-apa jenis sukan di dalam dunia ini bila disuntik dengan semangat kesukanan yang tinggi ia bukan sahaja merapatkan hubungan wakil atlet antara sesebuah negara, bahkan ia juga boleh ‘menyatukan’ netizen antara negara tersebut.

Baca kata-kata semangat yang diberikan oleh netizen kepada Ziyad Zolkefli setelah beliau terlepas pingat emas baru-baru ini melalui pautan di bawah.

‘Tetap Hero Dihati Kami’- Netizen Sayu Dan Beri Kata Semangat Selepas Ziyad Zolkefli Minta Maaf


Warganet Terpegun Lihat Kereta Mini Tamiya Ini Bergerak ‘Sepantas Kilat’

Bagi kanak-kanak yang membesar pada tahun 1990an pasti sudah cukup kenal dengan model kereta mini 4WD Tamiya yang dipopularkan oleh animasi ‘Dash! Yonkuro’. Pada waktu itu boleh dikatakan setiap orang pasti memiliki sebuah model Tamiya di dalam biliknya.

Selepas hampir lebih 30 tahun, model kereta mini Tamiya kini ‘digilai’ oleh golongan dewasa dengan modifikasi yang sangat teknikal sehingga membolehkan kereta mini itu boleh bergerak pada kelajuan yang luar biasa — hilang dari pandangan — sejurus diletakkan di dalam litar pelumbaan.

Baru-baru ini satu video daripada akaun TikTok @Thanwa415 dari Thailand telah mencuri perhatian warganet apabila kereta mini Tamiya yang dirakam gagal dikesan kerana ia bergerak sangat laju.

A post shared by VOCKET Car Club (@vocketcarclub)

Video tersebut baru sahaja dikongsikan pada tiga hari lalu, bagaimanapun jumlah tontonnya sudah mencapai lebih 5.5 juta, 380,000 tanda suka dan dua ribu komen daripada pengguna TikTok dari seluruh dunia.

Rata-rata ramai meluahkan perasaan kagum apabila melihat kereta mini Tamiya bergerak sangat laju sehinggakan lelaki tersebut gagal menangkap semula kereta itu dengan menggunakan kain bagi mengelakkan tangannya tercedera.

Pada masa sama warganet turut mengimbau kembali pengalaman bermain kereta tersebut sewaktu mereka masih kecil. Ada yang bermain sehingga enjin terbakar, sanggup kotorkan pakaian sekolah untuk bermain di dalam ‘litar longkang’,  bina sendiri litar menggunakan simen dan pasir dan sanggup tidak makan semata-mata mahu memenuhi kepuasan permainan hobi ini.

Berdasarkan komen-komen yang dikongsikan, ternyata kereta mini Tamiya telah menjadi satu hobi yang diterima oleh seluruh dunia sehingga wujud satu komuniti yang saling berkongsi ilmu pengetahuan dan pengalaman dalam membangunkan kereta Tamiya mengikut minat masing-masing.

Jika anda berasa teringin untuk kembali bermain Tamiya atau mahu menghadiahkan kepada anak sendiri atau anak saudara, atau mahu mencari kelengkapan Tamiya bolehlah dapatkan pelbagai jenis model Tamiya melalui pautan ini.

Jenama kereta mini Jepun ini sangat popular sehingga mendapat perhatian jenama streetwear Supreme untuk berkolaborasi sebelum ini. Baca lebih lanjut melalui pautan di bawah.

Kanak-Kanak Riang Sekitar 90an Pasti Tahu Beberapa Perkara Di Bawah

10 Perkara Pelajar Sekolah Rendah 90-an Selalu Buat. #3 Paling Mengimbau Kenangan


“Warkah Buat Anakku, Jalil” – DYMM Raja Zarith Sofiah

Selepas 3 hari kemangkatan YAM Tunku Abdul Jalil Iskandar Ibrahim Ismail Ibni Sultan Ibrahim, Tunku Laksamana Johor yang dilahirkan pada 5 Julai 1990, DYMM Raja Zarith Sofiah binti Almarhum Sultan Idris Shah telah memuatnaik satu status di Facebook menyatakan isi hati dan memorinya sebagai seorang ibu yang turut berjuang bersama anaknya itu dalam mengharungi kesakitan akibat kanser.

Pastinya luahan rasa ini mengundang air mata para pembaca Vocket yang mengikuti perkembangan Tunku Jalil semasa hayatnya masih ada.

Baca: “My Brother, My Hero” – Tunku Laksamana Johor, Tunku Abdul Jalil Mangkat

Mama tahu, satu-satunya sebab Lil pergi ke hospital adalah kerana Lil berada menanggung kesakitan yang amat sangat. Lil sebenarnya hendak kekal tinggal di rumah: Lil telah terlalu terlalu kerap ke hospital.

Namun Allah S.W.T., Yang Maha Mengetahui, menempatkan Lil disana agar kami, keluarga Lil, dapat meluangkan sebanyak masa bersama Lil.

Mama menyimpan seribu satu kenangan tentang Lil ketika Lil menghabiskan hari hari terakhir Lil di dunia ini.

Mama terkenang satu ketika sewaktu Lil memejam mata dan air mata menitis di pipi Lil, semasa Lil cuba melawan kesakitan yang ditanggung. Mama memegang tangan kiri Lil dan menangis. Mama mencuba sedaya upaya untuk menahan sedu sedan Mama dari kedengaran. Mama fikir, Lil tidak nampak Mama menangis kerana mata Lil pejam. Tapi Lil tahu. Lil meletak tangan kanan Lil diatas tangan Mama dan menepuk nepuk dengan perlahan, seolah berkata:

Mama ingat semua mesej pesanan ringkas yang Lil hantar kepada Mama. Bila Mama mengatakan bahawa Mama telah berdoa untuk Lil, Lil membalas dengan mengatakan bahawa Lil juga telah berdoa dan memohon kepada Allah S.W.T. biarlah Lil yang menanggung semua kebimbangan Mama.

Bila mama melihat makam Lil, hati mama dipenuhi keperitan.

Mama masih terbayangkan detik ketika Babah, abang dan adik Lil memenuhkan kubur dengan tanah sementara Boo dan Inah berdiri disisi Mama. Mama memandang kearah abang dan adik Lil, dan membilang hanya tiga anak lelaki. Boo disisi mama. Anak lelaki Mama lima orang. Dimana anak mama yang lagi seorang? Dan mama baru tersedar bahawa Lil yang tiada. Lil kini berada dibawah timbunan tanah itu.

Dan pada ketika itu, mama menadah kedua tangan mama dan berbisik,

“Sesungguhnya dariMu kami datang, dan kepadaMu jua kami kembali. Daku memulangkan kepadaMu, Ya Allah, anakku.”

Moga Lil ditempatkan bersama mereka yang soleh.

I know the only reason you wanted to be in hospital was because you were in great pain but that you really wanted to be home : you’ve been in too many hospitals too many times. But Allah, in His Infinite wisdom, placed you there so that we, your family, would spend as much time as we could with you.

I have a thousand and one memories of you during your last days in this world.
I remember, once, you closed your eyes and tears flowed onto your cheeks, as you fought the pain, and I held your left hand and I wept, trying hard not to make any sounds. I thought you could not see me cry because your eyes were closed but you knew, and you put your right hand over mine and you patted it, as if you were saying, “Don’t cry, I am all right.”

I remember all the text messages you sent me. When I wrote that I was praying for you, you wrote back that you had prayed too, but that you had asked Allah to let you bear the burden of my worries.

When I looked at your grave, my heart ached with pain. I watched your father and your brothers fill it up with earth while Boo and Inah stood near me. I looked at your brothers and counted three sons. Boo was beside me. There are five of you. Where was my fifth son? And then I realised it was you who was missing. I had forgotten you were beneath the mounds of earth.

And I held up my hands and whispered “From You we come, and to You we return. I return to You, O Allah, my son.”

LIKE dan FOLLOW Vocket di Facebook serta Instagram


Anda Pasti Tak Sabar Mahu Ke Indonesia Selepas Melihat Perkara Menarik Ini

Indonesia terkenal dengan lanskap mukabuminya yang pelbagai. Selain daripada memiliki ribuan pulau, pemandangan di negara ini juga menarik dan unik.

Menatap gambar berikut buat kami mahu segera travel ke Indonesia. Kami pasti anda juga begitu. Jom kita travel di alam maya dulu sambil memilih lokasi yang akan di terjah nanti.

Tasik Valley Base Camp, Lorentz National Park (4330 m), Papua

Taman Negara Bromo Tengger Semeru, Lumajang, Jawa Timur

Bukit Batu Dinding, Kutai Kartanegara, Kalimantan Timur

Bukit Batu Idung, Lombok, Nusa Tenggara Barat

Bukit Cinta, Labuan Bajo, Flores, Nusa Tenggara Timur

Bukit Langara, Lumpangi, Loksado, Kalimantan Selatan

Tasik Matano, Soroako, Luwu Timur, Sulawesi Selatan

Tasik Ranu Kumbolo, Lumajang, Jawa Timur

Gunung Batu Lembang, Bandung, Jawa Barat

Gunung Bromo dan Bathok, Tengger, Jawa Timur

Gunung Hawu – Citatah, Padalarang, Jawa Barat

Pantai Tunak, Mertak, Lombok, Nusa Tenggara Barat

Hutan Mati, Papandayan, Garut, Jawa Barat

Kebun Buah-Buahan Mangunan, Dlingo, Bantul, Yogyakarta

Gunung Bromo dari Pananjakan, Jawa Timur

Nirwana Jumpcliff Point, Lombok, Nusa Tenggara Barat

Pantai Malimbu, Lombok, Nusa Tenggara Barat

Pantai Tarimbang, East Sumba, Nusa Tenggara Timur

Taman Negara Gunung Rinjani, Lombok, Nusa Tenggara Barat

Taman Negara Kelimutu, Flores, Nusa Tenggara Timur

Tapak melombong pasir di Tanjung Uban, Kepulauan Riau

Pulau Padar, Taman Negara Komodo, Nusa Tenggara Timur

Tasik Ranu Kumbolo (2400 m),Gunung Semeru, Jawa Timur

Tasik Segara Anak, Gunung Rinjani, Lombok, Nusa Tenggara Barat

Gunung Tasik Tujuh, Taman Negara Kerinchi, Jambi

Pantai Tebing, Lombok, West Nusa Tenggara Barat

Gili Lawa Barat, Taman Negara Komodo, Flores, Nusa Tenggara Timur

Air Terjun Benang Kelambu, Lombok, Nusa Tenggara Barat

Sekip Baru Area, Singkawang, Kalimantan Barat

Air Terjun Kedung Kayang, Magelang, Jawa Tengah

Tasik Ranu Kumbolo, Gunung Semeru, Jawa Barat

Bukit Pergasingan (1800 m), Lombok, Nusa Tenggara Barat

Pantai Tanjung Aan, Lombok, Nusa Tenggara Barat

Bukit Lintang, Tanah Laut, Kalimantan Selatan

Banda Naira Volcanoes, Maluku Tengah, Maluku

Bukit Meresse, Lombok, Nusa Tenggara Barat

Taman Negara Alas Purwo, Banyuwangi, Jawa Barat

Pantai Tunak, Lombok, Nusa Tenggara Barat

Ayak-ayak Path, Gunung Semeru, Malang, Jawa Timur

Oro-oro Ombo, Gunung Semeru, Lumajang, Jawa Barat

Gumuk Pasir (sand dunes) Parangkusumo, Yogyakarta

Taman Negara Baluran (African Van Java), Jawa Timur

Stone Garden, Padalarang, Bandung, Jawa Tengah

Pantai Pasih Uug (Broken Beach), Nusa Penida, Bali

Air Terjun Mangku Sakti, Lombok, Nusa Tenggara Barat

Hutan Mati, Gunung Papandayan, Garut, Jawa Barat

Gunung Tangkuban Parahu, Bandung, Jawa Barat

Pantai Telawas, Lombok, Nusa Tenggara Barat

Pantai Semeti, Lombok, Nusa Tenggara Barat

Bukit Teletubbies, Gunung Bromo, Jawa Timur

Pantai Nambung, Lombok, Nusa Tenggara Barat

GunungKapur Arosbaya, Madura, Jawa Timur

Pantai Apparalang, Bulukumba, Sulawesi Selatan

Pulau Kenawa, Sumbawa, Nusa Tenggara Barat

Air Terjun Susun, Waluran, Sukabumi, Jawa Barat

Pasir Berbisik, Gunung Bromo, Jawa Timur

Segara Wedi, Gunung Sumbing, Jawa Tengah

Seruling Samudra, Pantai Klayar, Pacitan, Jawa Timur

Bukit Pergasingan, Lombok, Nusa Tenggara Barat

Pantai Rambang, Lombok Timur, Nusa Tenggara Barat

Teluk Hijau, Taman Negara Meru Betiri, Banyuwangi, Jawa Timur

Padang Rumpur Hijau, Gunung Bromo, Jawa Timur

Tasik Idenberg, Gunung Sudirman (4313 m), Cartenz, Papua

Pincak Seruni Pananjakan, Taman Negara Bromo Semeru, Jawa Timur

Tasik Patenggang, Ciwidey, Bandung, Jawa Barat

Dusun Bambu, Lembang, Bandung, Jawa Barat

Air Terjun Sidoharjo, Kulon Progo, Yogyakarta

Bukit Meresse, Lombok, Nusa Tenggara Barat

Kaki Gunung Semeru, Lumajang, Jawa Timur

Pantai Pink, Labuan Bajo, Flores, Nusa Tenggara Timur

Pantai Batu Payung, Lombok, Nusa Tenggara Barat

Puncak Gunung Tambora, Sumbawa, Nusa Tenggara Barat

Kawah Putih, Ciwidey, Bandung, Jawa Barat

Riam Marum, Bengkayang, Kalimantan Barat

Gunung Lawu, Sempadan Jawa Tengah dan Jawa Timur

Air Terjun Coban Sewu, Lumajang, Java Timur

Ladang teh, Pangalengan, Bandung, Jawa Barat

Taman Negara Gunung Bromo dilihat dari Pananjakan, Jawa Timur

Hutan Pine, Bukit Moko, Bandung, Jawa Timur

Baca lagi: 15 Destinasi Percutian Menarik Di Indonesia Ini Paling Banyak Dimuat Naik Di Instagram

LIKE dan FOLLOW Vocket di Facebook serta Instagram


Warna Plat Kenderaan Di Indonesia Ditukar Putih, Akan Mudahkan Urusan Berkaitan RFID

Indonesia mengambil inisiatif untuk meniru beberapa negara maju dalam penggunaan sistem cip RFID yang mempunyai banyak manfaat kepada masyarakat tempatan.

Menurut Pengarah Unit Polis Trafik, Brigedier Jeneral Yusri, penggunaan cip RFID pada nombor plat kenderaan, plaza tol dan parkir berbayar sudah menjadi satu kebiasaan di negara-negara maju, lapor Gowapos.

“Memang benar cip itu akan wujud, lebih-lebih lagi sekarang ia merupakan revolusi 4.0 yang mempunyai lebih banyak kegunaannya.

“Cip itu dapat menyimpan data-data kenderaan peribadi. Sekaligus, memudahkan kehidupan seharian orang ramai,” terang Brigedier Jeneral Yusri.

Tambah beliau lagi, sistem tersebut dianggap sesuai kerana boleh diintegrasikan dengan sistem-sistem lain seperti pembayaran parkir, plaza tol dan membolehkan pihak berkuasa menjaga keselamatan dengan memantau serta mengesan pemilik kenderaan.

Pada masa sama, Indonesia juga bakal mengubah latar belakang nombor plat daripada berwarna hitam menjadi putih bermula bulan Mac akan datang bagi menyokong penggunaan Pengecaman Plat Nombor Automatik (ANPR) dalam sistem tiket Penguatkuasaan Undang-undang Trafik Elektronik (ETLE).

“Berdasarkan pemerhatian yang dilakukan, ANPR lebih sesuai dikuatkuasakan tanpa sebarang masalah dengan penggunaan latar belakang nombor plat berwarna putih dan huruf serta nombor standard,” jelas Brigedier Jeneral Yusri.

Sebelum ini tular satu video rakaman sebuah van melepasi palang RFID tanpa memperlahankan langsung kenderaan semasa ujian dibuat. Lihat video tersebut melalui pautan di bawah.

Sepantas Kilat Lepasi Palang, Ujian RFID Bayar Tol Tanpa Perlu Berhenti Tular

PLUS Bakal Tambah Kaedah Pembayaran Tol, Kini Sedang Menguji Penggunaan Kad Debit Dan Kad Kredit

Tol RFID Dilengkapi Kamera Pengecaman Nombor Plat Dan Sistem ‘AI’ Mula Beroperasi


Apa Yang Tersembunyi Dalam Masjid Berusia 150 Tahun Ini Sangat Cantik. Wow

Sebuah masjid yang terletak di bahagian selatan Iran telah berusia lebih daripada 150 tahun. Masjid tua ini dikenali sebagai Masjid Nasir al-Mulk dan ianya masih berfungsi sebagai tempat ibadah bagi umat islam sehingga ke hari ini.

Walaupun sudah berusia 150 tahun, Masjid Nasir al-Mulk tidak kelihatan uzur dan usang sebaliknya masjid ini dihiasi oleh warna-warni yang sangat cantik dan mempesonakan. Ayuh kita lihat beberapa gambar disekitar masjid yang dirakam oleh jurugambar bebas, Ramin Rahmadi Nejad.

Lihat juga: Surau Tercantik di Pusat Beli Belah Malaysia


Warner Bros. Akhirnya Umum Tarikh Tayangan Filem The Flash

Daripada siri kini bakal tampil dengan filem, The Flash pastinya memiliki peminatnya tersendiri. Berita ini diumumkan oleh Warner Bros. sebelum ini dan filem The Flash pastinya dinanti-nantikan oleh peminatnya.

Untuk pengetahuan anda, filem ini diarahkan oleh Andy Muschietti dimana beliau merupakan pengarah karya epik IT. Ramai orang cukup teruja untuk melihat hasil filem The Flash di bawah arahan beliau.

Ezra Miller's THE FLASH movie now set to release on July 1, 2022. (via @THR) pic.twitter.com/BmSgpJJ3tC

— DC Extended Universe ʬ⁸⁴ (@TheDCEU) December 11, 2019

Filem ini merupakan filem solo pertama The Flash dan bakal menampilkan Ezra Miller sebagai pemegang watak utama. Tidak banyak yang boleh dikatakan tetapi adalah menjadi tanda tanya bagaimana filem ini akan bersambung dengan Justice League atau filem DC yang lain.

Diharap anda dapat bersabar kerana filem ini akan menemui anda pada 1 Julai 2022. Sama-sama kita nantikan kemunculan filem ini.

Tahukah anda bahawa pada tahun 2022 filem sekuel Aquaman juga akan ditayangkan? Klik pautan di bawah untuk ketahui lebih lanjut.

Warner Bros Umum Aquaman 2 Bakal Ditayangkan Pada 2022

Aquaman 2 Sedang Dalam Perbincangan, James Wan Mungkin Kembali Mengarah

Aquaman Kini Filem Terlaris DC Mengalahkan The Dark Knight Rises


Warner Bros Bakal Tamatkan DC Extended Universe

Peminat DC Comics pastinya kecewa dengan keputusan yang akan dibuat oleh pihak Warner Bros. Menurut CEO Warner Bros, Kevin Tsujihara mengesahkan DC hanya akan menghasilkan filem standalone superhero DC dan tidak lagi mengaitkan setiap superhero mereka dalam satu universe yang sama seperti Marvel Cinematic Universe (MCU).

“Kami merasakan filem akan datang seperti Shazam, Joker, Wonder Woman 1984 dan Birds Of Prey berada di landasan yang betul. Kami mempunyai pasukan yang betul untuk setiap filem. Ianya tidak bergabung antara satu sama yang lain seperti 5 tahun yang lalu,” kata Kevin dalam satu temu bual dengan Los Angeles Times.

Pengakhiran ini adalah satu petanda Warner Bros mengaku kalah dengan kehebatan MCU yang dicipta oleh Marvel. Menurut peminat setia DC Comics, kesalahan utama Warner Bros adalah mereka terlalu gopoh dalam membina DCEU dan sepatutnya membuat filem standalone untuk setiap watak Justice League dahulu sebelum menggabungkan mereka dalam satu filem.

Projek Justice League 2 mungkin terkubur dengan haluan baharu Warner Bros ini. Dan mereka juga tidak perlu ‘pening’ lagi untuk mencari pengganti Ben Affleck (sudah umum keluar DCEU) dan Henry Cavill sekiranya Henry tidak mahu lagi memegang watak Superman. Mungkin Warner Bros akan berubah fikiran jika semuanya berjalan lancar? Tetapi tidak dalam masa terdekat.


Warner Bros Dikhabarkan Bakal Potong Semua Adegan Amber Heard Dalam Aquaman 2

Berdasarkan laporan, selepas keputusan kes saman Amber Heard berpihak kepada Johnny Depp, Warner Bros Pictures dikhabarkan bakal memadam semua babak Amber Heard dalam filem Aquaman and The Lost Kingdom.

Laporan tersebut berkata keputusan itu dibuat berdasarkan satu mesyuarat ‘pihak atasan’ membincangkan keperluan menggugurkan Amber daripada sekuel Aquaman yang akan datang.

Amber sudah melakonkan babak beliau di London tahun lalu dan cara watak beliau dihentikan kemungkinan besar secara off-screen death. Salah satu teorinya adalah Mera bakal meninggal dunia ketika melahirkan anak dan diterangkan di awal filem.

Warner Bros. Rumored to Delete All Amber Heard Scenes in 'Aquaman 2' https://t.co/9qeoLLGJ0R

— randomlife (@arandomlife77) June 6, 2022

Dalam laporan IGN sebelum ini, pengarah James Wan dan Jason Momoa sebenarnya mahu mengekalkan Amber Heard dalam Aquaman 2 tetapi nampaknya mereka perlu bersedia jika Amber Heard dibuang daripada sekuel ini demi kejayaan filem Aquaman 2.

Percaturan Warner Bros untuk ‘DC Universe’ kini jadi serba tidak kena. Sebelum ini, harapan tinggi Warner Bros untuk filem The Flash ‘terbantut’ disebabkan pelakon Ezra Miller. Ezra berdepan kontroversi kerana ditangkap beberapa kali oleh pihak berkuasa atas pelbagai kesalahan yang sedikit sebanyak mencemarkan imejnya sebagai The Flash.

Ada pengkritik berpendapat jika Amber dibuang daripada siri Aquaman, beliau mungkin tidak akan disunting lagi oleh mana-mana rumah produksi Hollywood di masa akan datang.

Aquaman and the Lost Kingdom dijangka akan ditayangkan di pawagam pada 17 Mac 2023. Mungkinkah akan ada watak baharu diperkenalkan jika Amber tiada nanti?

Johnny Depp dalam satu kenyataan meluahkan rasa terima kasih kepada juri kerana memberikan kehidupannya kembali. Baca lagi pada pautan di bawah.

‘Juri Berikan Kehidupan Saya Semula’ – Johnny Depp Terharu Menang Kes Fitnah Amber Heard

Rakaman Audio Adalah Bukti Johnny Depp Jadi Mangsa Keganasan Amber Heard

‘Populariti Adalah Satu Ketagihan’ – Komen Elon Musk Mengenai Kes Johnny Depp Dan Amber Heard


Warner Bros Kongsi Poster Khas ‘Wonder Woman 1984’

Nampaknya Warner Bros dan DC Comics sudah memperlihatkan teaser untuk filem superhero akan datang mereka, Wonder Woman 1984 (WW84). Poster khas WW84 dikongsikan sendiri oleh pengarahnya, Patty Jenkins.

By now you’ve heard: WB isn’t going to Hall H this year. We’re so sad to miss you there! And waiting until Dec. to start our official #WW84 campaign in full–  But the truth is… we can just… barely… wait… pic.twitter.com/QllFzhYRA6

— Patty Jenkins (@PattyJenks) June 5, 2019

Wonder Woman Battle Armor #kingdomcome #wonderwoman #wonderwoman1984 @PattyJenks @GalGadot pic.twitter.com/zdJmFz4Zzn

— Alex Ross (@thealexrossart) June 5, 2019

Diana Prince (Gal Gadot) dipat dilihat menyarungkan perisai emas yang kemungkinan besar bakal digunakan untuk pertempuran dalam WW84. Perisai emas ini mirip perisai yang disarungkan Diana dalam siri komik Kingdom Come karya Mark Waid dan Alex Ross.

Namun menurut Patty, tiada sebarang teaser lain akan dikongsikan ketika ini dan trailer rasmi pertamanya hanya akan didedahkan pada bulan Disember nanti.

Namun, poster ini turut dikaitkan dengan beberapa isu yang lain. Ada yang mengatakan poster ini ‘meniru’ konsep poster Thor: Ragnarok. Ada juga yang menjadikan Wonder Woman sebagai simbol LGBTQ. Semuanya kerana pemilihan warna ‘pelangi’ untuk poster ini.

… bro dudes about thor: ragnarok, "cool. it's trippy."

bro dudes about wonder woman 1984: "booooooooooooooooooooooooooooo!"

now i wonder why that is? pic.twitter.com/ye8VfGzWoC

— fake nick ramsey (@nick_ramsey) June 6, 2019

Also.Also.Also: Rainbow Wonder Woman welcomes you to #PrideMonth, talk of abortions and gay rights on the campaign trail, Asia Kate Dillon on finding the way to “they,” celebrity LGBTQ trailblazers, all the Women’s World Cup news you need, and more! https://t.co/BD34h8i5Cg pic.twitter.com/sWnQqlGxfl

— Autostraddle (@autostraddle) June 6, 2019

Adakah ianya hanya kebetulan atau disengajakan? Abaikan dahulu interpretasi peminat ketika ini. Yang penting, kita tonton dahulu sebelum membuat sebarang kesimpulan. Wonder Woman 1984 akan berada di pawagam 4 Jun 2020.